Nedelja, 18.11.2018 (19:00)\nMlađe kategorije: Juniori ne znaju za poraz\n06.11.2018 · 10:14\nTokom proteklog vikenda, sve mlađe selekcije crno-belih su vodile borbu za nove prvenstvene bodove.\nMlađe kategorije Partizana NIS, nastavile su borbu za prvenstvene bodove i tokom vikenda koji je ostao za nama! U 4. kolu Roda Juniorske lige Srbije, crno-beli su u Kraljevu savladali domaću Slogu sa ubedljivih 64:95. Na ovaj način, momci koje sa klupe predvodi Aleksandar Bućan su ostali neporaženi pred derbi duel 5. kola protiv Mega Bemaksa.\nNa utakmici u Kraljevu, crno-bele su predvodili Đorđe Pažin sa 20, odnosno Sidiki Kone i Dušan Tanasković sa po 18 postignutih poena.\nU susret prvenstvenom meču ABA j.t.d. lige u kojem su seniori Partizana savladali Mega Bemaks, isti rivali su se sastali i u okviru Triglav Kadetske lige Srbije. Ovog puta, Mega je odnela pobedu rezultatom 62:70.\nKadeti 2, dečaci rođeni 2003. godine i kasnije, igrali su dve kvalifikacione utakmice za drugu ligu Beograda. U oba susreta, crno-beli su zabeležili ubedljive pobede, a savladani su Borča sa 104:35 i Surčin sa 36:86.\nU najkvalitetnijem takmičenju za Pionire, košarkaši Partizana NIS su na domaćem terenu ubedljivo savladali DIV Basket, rezultatom 91:59.\nGodinu dana mlađa selekcija (2005. godište), takođe je zabeležila trijumf. Crno-beli dečaci su bili bolji od OKK Beograda sa 74:60.\nNajmlađa takmičarska ekipa, igrači rođeni 2006. godine i kasnije, savladali su na gostujućem terenu IBC rezultatom 26:54\n(Foto: David Damjanović)\nPartizan NIS sutra igra u Podgorici\nU 8. kolu ABA j.t.d. lige, crno-beli igraju u SC ...\nMlađe kategorije: Maksimalni crno-beli\nJuniori Partizana NIS, savladali su Mega Bemaks i tako nastavili ...\nNikola Peković oprostio sva potraživanja prema Partizanu\nLegendarni košarkaš, a potom i predsednik crno-belih, učinio je da ...\nIzmakla pobeda u Sankt Peterburgu\nU VII kolu 7Days Evrokupa, Partizan NIS je u Sankt ...\nUbedljiva pobeda Partizana u klasiku regiona\nCrno-beli su u 7. kolu ABA j.t.d. lige pred 6.500 ...\nTrinkijeri pred klasik: „Rad pretvoriti u dobru igru“\nKošarkaši Partizana NIS u subotu, 10. novembra od 19 časova ...


Kritičar Kremlja Aleksej Navaljni pušten iz pritvora\n06-03-2015 10:55 Planeta Svet\nMOSKVA - Istaknuti kritičar Kremlja Aleksej Navaljni pušten je danas iz pritvora u Moskvi, nedelju dana posle ubistva opozicionog lidera Borisa NJemcova koje njegovi saveznici smatraju političkim ubistvom čiji je cilj da se opozicija zastraši.\nAleksej Navaljni (Foto: Vikipedija)\nNavaljni je pušten na slobodu posle 15 dana u pritvoru. On je uhapšen zbog toga što je u moskovskom metrou delio reklamne letke za protest planiran za 1. mart, navodi Rojters. Taj protest se pretvorio u svojevrsnu komemorativnu šetnju za NJemcova koji je ubijen 27. februara uveče u blizini Kremlja. Navaljnog je ispred zatvora u zapadnom delu Moskve sačekao njegov pomoćnik za medije i još jedan saradnik i on je rekao da ide kući.\nPročitajte još:Ovo je najbolja Putinova prijateljica: Plaši Merkelovu i sastaje se sa svetskim facama (FOTO/ VIDEO)Snajperista Dejan Berić: Ne znam šta se dešava sa ljudima u Srbiji, propagandom su ih ubili u pojam\nNAVALJNI KONAČNO NA SLOBODI: „Najveći kritičar Kremlja” pušten iz zatvora


"MIRA NISMO IMALI, HVALA ŠTO STE GA UHVATILI" Prva reakcija oca Malčanskog berberina nakon hapšenja\n"On nam je rekao: Hvala vam što ste ga otkirili u uhvatili, mi mira nismo imali ovih dana", prepričala je "Blicu" prvu rekaciju oca Ninoslava Jovanovića žena koja je monstruma pronašla u svojoj kući.\nOna je rekla da se plašila da se oni neće naljutiti na nju što ga je pronašla, budući da su komšije, ali jasno je otac Malčanskog berberina i ranije govorio da bi bio srećan da njegovog sina pronađu.\n"Dvadeset i dve godine robije nisu pomogle da se Ninoslav popravi, ali nikada nije i neće. Sramota me. Ne želim da čujem za njega - rekao je ranije za "Blic" vidno uznemiren i posramljen otac Ninoslava Jovanovića.\nMalčanski berberin uhapšen na seoskom groblju\nZločini kakve Srbija ne pamti obeležile su porodicu Jovanović iz Malče. Otac Malčanskog berberina nije želeo da ga novinari fotografišu, ni da kaže svoje ime, ali je kratko rekao:\n- Prijavio sam njegov nestanak još u julu. Od tada ga nisam video, čuo sam da se šunja okolo, ali ne znam ništa više o tome. Kada sam čuo da je oteo Moniku brinuo sam se samo za dete. Za njega nisam. Ništa što ima veze sa njim me ne zanima. Ovo je veliki teret koji nosimo na plećima - rekao je Jovanović, a prenele "Novosti".\n(FOTO) Prva slika Malčanskog berberina nakon hapšenja\nUHAPŠEN MALČANSKI BERBERIN Posle 17 dana potrage Ninoslav Jovanović PRONAĐEN U MALČI\nMALČANSKI BERBERIN PRED HAPŠENJE VIĐEN U MALČI! "Sreli smo se oči u oči, bio je prljav i iscrpljen, nosi sivu jaknu"\nPodsećamo, Ninoslav Jovanović poznatiji kao Malčanski berberin je danas uhapšen na groblju u njegovom rodnom selu Malči u 14.20 sati.\nU potragu je bilo uključeno više od 300 policajaca iz Niša, Zaječara, helikopterska jedinica, žandarmerija, psi tragači, kao i termovizijske kamere.\n"ON JE OPASAN I PO NAS" Rođaci Malčanskog berberina tvrde da ga nisu videli mesecima\nNASTAVLJA SE ISTRAGA PROTIV MALČANSKOG BERBERINA U Više javno tužilaštvo stiglo psihološko veštačenje Ninoslava Jovanovića\nIz mesta Jabuka, blizu istoimenog graničnog prelaza, policija iz Prijepolja juče je uklonila neeksplodirani projektil, najverovatnije zaostao iz Drugog svetskog rata, koga je pronašao meštanin Aleksandar Babić.\nViše javno tužilaštvo podiglo je optužnicu protiv Anice B. (41) iz Niša, kojoj se stavlja na teret krivično delo trgovine ljudima jer je, kako se sumnja, prošle godine svoju tada maloletnu ćerku I. B. (17) podvodila Branislavu M. (53) iz okoline Pirota, ne bi li tako namirila svoja novčana dugovanja, saznaje „Blic“.\nMAJKA SUBOTIČANINA UBIJENOG U LONDONU "Posle 55 dana moj Igor će konačno počivati u miru"\nTelo Igora Milića (33) iz Subotice, za čiju smrt u Londonu je osumnjičena njegova devojka Litvanka (28), dopremljeno je posle 54 dana u Srbiju, a beskrajna tuga, problemi i agonija koju preživljava njegova majka Marieta Milić produženi su i zbog pandemije virusa korona.\nVUKOTIĆ OSTAJE IZA REŠETAKA Vođi škaljarskog klana biće produžen pritvor\nKotoranin Jovan Vukotić ostaće u Istražnom zatvoru, odlučilo je tročlano veće Višeg suda, navodeći da je žalba Vukotićevih branilaca neosnovana. Tim advokata navodnog vođe škaljarskog kriminalnog klana, prethodno je tražio da se ukine rešenje sudije za istragu Vladimira Novovića, kojim je taj sudija stavio na snagu odluku o pritvoru donijetu 8. februara 2019. godine.\n"POHLEPAN, NEODGOVORAN I KRIMINALAN" Premijer Slovenije ŽESTOKO ISPROZIVAO predsednika UEFA zbog biološke bombe u Milanu\nPREVAROM STEKLI 80 MILIONA EVRA Uhapšeni Srbi deo međunarodne kriminalne grupe VIŠE OD HILJADU ŽRTAVA\nPosle Valjeva, Ćuprije i Kruševca, i LESKOVAC POSTAO ŽARIŠTE KORONE, a najveći problem što je epidemija BUKNULA U BOLNICI\nSmanjena prenaseljenost srpskih zatvora u 2018.


Korona virus: U Srbiji skoro 500 novih slučajeva zaraze, Kina ubrzava imunizaciju mladih, u Izraelu vraćaju neke mere - CITY SMART | Vesti bez ulepšavanja\n„U tom smislu veoma je važno da građani veruju institucijama koje će napraviti plan o trećoj dozi”, rekao je Preveden za list Danas.\n„U tom smislu veoma je važno da građani veruju institucijama koje će napraviti plan o trećoj dozi”, rekao je za list Danas infektolog iz Kliničkog centra Vojvodine Tomislav Preveden.\n„Ono što se, međutim, primećuje jeste uticaj vakcinacije, odnosno da sada u bolnicama uglavnom imamo radno sposobno stanovništvo, srednje i mlađe dobi, dok je ranije bilo mnogo više starijih”, naveo je Preveden.\n„Naš cilj je da Izrael ostane otvoren ali da ne dođemo u situaciju da bolnice kažu da su pune. Mi težimo to da izbegnemo i znamo kada da pritisnemo kočnice”, rekao je Benet u Jerusalimu, a prenosi agencija AFP.


13/03/2018 | 18:22\nGradski menadžer Goran Vesić kaže da će Beograd obezbediti veštačenje koje će pokazati da li su oštećeni građani koji žive oko gradilišta tržnog centra “Ada mol”.\nGradski mendažer Beograda je rekao predstavnicima građana koji su se žalili na oštećenja kuća i stanova zbog izgradnje tržnog centra, da će grad obezbediti da investitor nadoknadi štetu ukoliko veštačenje utvrdi da je ima i da je nastala zbog građevinskih radova.\n“Kako problem nije rešen posle postupanja inspekcije, odnosno kako građani misle da su oštećeni izgradnjom šoping mola, grad Beograd će obezbediti da Gradski zavod za veštačenje, koji je najrelevantnija institucija u Srbiji, od sutra počne da radi veštačenje”, kazao je Vesić.\nNavodeći da građani neće plaćati to veštačenje, Vesić je dodao da će se posle veštačenja znati da li ima oštećenja izazvanih izgradnjom tržnog centra pri dnu Banovog brda, u Radničkoj ulici, kod ulaza na Adu Ciganliju.\n“Ukoliko se utvrdi da ima oštećenja koja su nastala zbog građevinskih radova Grad Beograd će obezbediti da investitor i izvođač štetu poprave o svom trošku”, kazao je Vesić na sastanku na kojem su bili i gradska sekretarka za inspekcijske poslove Sonja Podunavac i predsednik Opštine Čukarica Srđan Kolarić.


HR proteruje ruske diplomate?\nTanjug 6. aprila 2022. 12:57\nZAGREB – Nakon najave Nemačke da će proterati 40 ruskih diplomata i Hrvatska razmatra tu mogućnost, najavio je ministar spoljnih i evropskih poslova Gordan Grlić Radman.\nGrlić Radman je u izjavi za zagrebački Jutarnji list juče rekao da su „sve opcije otvorene, razmatramo sve mogućnosti“.\n„Hrvatska je jasno osudila ratni zločin počinjen kod Buče i podržala sve međunarodne napore da se pronađu dokazi koji će omogućiti sudski epilog za ovakav masakr nedužnih civila“, rekao je Grlić Radman.\nDodao je da će o daljim zajedničkim koracima i sankcijama ministri spoljnih poslova razgovarati na sastanku NATO danas i sutra u Briselu, kao i na Savetu ministara spoljnih poslova zemalja članica EU naredne sedmice u Luksemburgu.\n„Ruskom agresijom na suverenu državu pogaženi su sami temelji današnje Evrope koja se zasniva na miru, demokratiji i slobodi. Tražimo mirno i diplomatsko rešenje koje će poštovati međunarodno pravo i teritorijalnu celovitost slobodne i demokratske Ukrajine“, rekao je šef hrvatske diplomatije.


CG: Korupcija i dalje veliki problem\nNacionalna anti-korupcijska konferencija\nKorupcija je i dalje jedna od najranjivijih oblasti u Crnoj Gori i negativno se odražava na kvalitet života građana, poručeno je na otvaranju Nacionalne anti-korupcijske konferencije\nKonferenciju organizuje Mreža za afirmaciju nevladinog sektora (MANS), uz podršku Američke ambasade u Podgorici i Evropske unije.\nŠef Delegacije EU u Crnoj Gori, Mitja Drobnič, poručio je da borba protiv korupcije nije apstraktan pojam i da podrazumijeva uspostavljanje novih pravila za prevenciju sukoba interesa i sanksionisanje javnih službenika koji se nađu u takvom konfilktu.\nPrema riječima Drobniča, da bi ta borba bila uspješna, cijelo društvo treba da se angažuje u sučeljavanju sa korupcijom, a da bi se društvo uključilo u borbu, institucije moraju pridobiti povjerenje građana.\n"Da bi se to povjerenje zaslužilo, nezavisnost i nepristrasnost pravosuđa su od ključnog značaja. Stoga jaka politička volja i kontinuirani napori različitih aktera na svim nivoima su neophodni za bitku protiv korupcije", ocijenio je on.\nDrobnič je ocijenio da bi formiranje Odbora za antikorupciju trebalo da ojača ulogu Skupštine u nadziranju institucija nadležnih za borbu protiv korupcije. Prema njegovim riječima, najvažnija je reforma pravosuđa, a u tom smislu je proces ustavnih promjena od ključnog zanačaja.\nAmerički ambasador Su Kej Braun smatra da je Crna Gora na pravom putu ka stabilnosti i prosperitetu, ali da posao nije završen.\n"Još veliki izazovi preostaju, a najveći među njima je borba protiv korupcije. Korupcija u Crnoj Gori, nažalost, nastavlja da koči strane investicije, slabi vladavinu prava i negativno se odražava na kvalitet života običnih građana u Crnoj Gori", kazala je ona.\nBraun je poručila da, dok god se ne napravi značajan korak na tom planu, korupcija će usporavati put Crne Gore ka integraciji u evropske strukture, gdje je već napravila zavidan pomak.\nIzvršni direktor MANS-a Vanja Ćalović navela je da korupcija u Crnoj Gori uništava ekonomiju.\n"Cijenu te korupcije plaćamo svakog dana, jer plaćamo račune privatizacije KAP-a, Telekoma, mnogih drugih firmi koje su ostavile ljude bez posla, crnogorsku privredu bez bilo kakvih prihoda", rekla je Ćalović.\nCijenu korupcije, kaže ona, ‘plaćamo propuštenim šansama da obezbijedimo strane investitore koji će donijeti znanje u ovu zemlju,\nPredsjednik parlamenta Ranko Krivokapić poručio je da je potrebno da imamo civilni sektor kao Šerlok Holmsa crnogorske pravde, ali je uloga institucija mnogo važnija. Krivokapić je poručio da sve što radi NVO sektor neće biti dobro ako snaga države ne počne da živi kroz odgovornost.


Beograd: Studenti FLU intenzivirali blokadu fakulteta\nStudenti beogradskog Fakulteta likovnih umetnosti, koji već devet dana protestuju zahtevajući pravednije uslove upisa u narednu godinu studija, doneli su u utorak odluku o inteziviranju blokade i preuzeli kontrolu nad celim fakultetom.\n"Nismo dobili nijedan usmeni niti pismeni odgovor na njih, iako smo više puta pokušali da pregovaramo sa upravom fakulteta i Ministarstvom prosvete", navodi se u saopštenju studenata.\nStudenti bojkotuju nastavu zbog toga što, kako tvrde, postoji oko 15 odsto njih koji imaju maksimalnih 60 odsto bodova, ali, prema sadašnjim ulovima, neće moći da se školuju o trošku države. Zahtev studenata je i da svi sa osvojenih maksimalnih 60 bodova dobiju status budžetskih studenata, a da oni sa osvojenih 56 budu oslobođeni plaćanja školarine.\nMinistarstvo prosvete oglasilo se saopštenjem, podsetivši da fakulteti imaju pravo da na budžet upišu 20 odsto studenata više nego prethodne godine. Ukoliko je više studenata od tog predviđenog broja osvojilo potreban broj bodova, oni se rangiraju i ne moraju svi da budu finansirani sredstvima budžeta.


Gadžeti su ukinuti - Windows Help\nGadžeti su uklonjeni\nGadžeti više nisu dostupni na našoj veb lokaciji jer Windows bočna traka u operativnom sistemu Windows 7 ima ozbiljne slabosti. Microsoft je povukao ovu funkciju u novijim izdanjima OS Windows. Gadžeti mogu da se zloupotrebe i oštete računar, da pristupaju datotekama računara, kao i da prikazuju neprikladan sadržaj ili da u bilo kom trenutku promene svoje ponašanje. Napadač bi mogao da iskoristi gadžet za napad na čitav vaš računar. Ukoliko ste zabrinuti zbog toga da li su gadžeti koje ste već preuzeli bezbedni, možete da saznate više o gadžetima i koracima koje možete da primenite kako biste zaštitili svoj računar.\nAplikacije obavljaju više posla i bezbednije su\nGadžeti nisu više dostupni. Umesto toga, Windows 10 sada pruža mnogo aplikacija koje u velikoj meri imaju iste funkcije i još mnogo toga. Možete da preuzmete još više aplikacija za sve namene, od igara do kalendara. Neke aplikacije su bolje verzije gadžeta koje volite, a mnoge od njih su besplatne.\nSaznajte više o aplikacijama za Windows\n* Mogući su troškovi za pristup internetu ili druge usluge.\nPoslednji put ažurirano: 29.04.2019.


Obama: Podići nivo zaduženosti vlade da se izbegne recesija\nVAŠINGTON - Ukoliko američki Kongres ne bi podigao nivo dozvoljene zaduženosti vlade, to bi svetsku privredu moglo ponovo da baci u recesiju, izjavio je predsednik SAD Barak Obama.\nOn je, u intervjuu agenciji Asošieted pres, juče priznao neophodnost kresanja troškova kako bi se postigao kompromis sa republikancima i izbegao takav ishod.\nObama se, istovremeno, založio za što bržu akciju, kako se odluka o dozvoljenom limitu američkog državnog zaduživanja ne bi donosila u poslednji čas, što bi moglo da destabilizuje finansijsko tržište.\nPredsednik SAD je, međutim, rekao da je uveren da će Kongres na kraju podići taj limit.\n"Uvek smo to činili, učinićemo to opet", rekao je Obama, koji je svojevremeno, kao novi senator iz Iliniosa, glasao protiv takve mere.\nOn je rekao da ne očekuje da će bilo koja strana dobiti sve što želi u pregovaranjima oko limita i zato se založio za pametan kompromis koji je ozbiljan.\nIstovremeno, Obama je upozorio na teške posledice ako se plafon državnog duga ne poveća pre nego što dostigne limit, koji sada iznosi 14,3 hiljade milijardi dolara.\nAdministracija u Vašigntonu očekuje da bi Kongres o tome mogao da se izjasni najkasnije do početka jula.\nAmerički predsednik, međutim, napominje da bi dugoročna pitanja o tome gde bi vlada mogla da skreše svoje troškove morala da sačekaju predsedničke izbore 2012. godine.\nObamino povezivanje podizanja limita zaduživanja i potrebe za kresanje troškova predstavlja dosad najotvorenije priznanje Bele kuće da su ta dva pitanja isprepletana, primećhuje AP.\nDa bi osvojio novi mandat, Obama mora da uverii birače da mu je potrebno još vremena za izvlačenje ekonomije iz recesije u kojoj se našla u vreme njegovog prethodnika.\n"Mislim da će stanje ekonomije nastaviti da se poporavlja. Mislim da ću moći da kažem da sam, uzeviši u obzir vanredne okolnosti koje sam nasledio, najveću recesiju od vremena Velike depresije, ne samo bio u stanju da iščupam privredu iz rupe i vratim je na put rasta, već da smo mogli i da izmenimo našu ekonomiju", rekao je Obama.\nAmericki predsednik je intervu AP-u dao u Čikagu, gradu u kome je započeo političku karijeru i gde je u četvrtak organizovao prvi skup namenjen prikupljanju finansijskih sredstava za svoju kampanju.\n"Ja sam najbolje pripremljena ličnost da dovrši posao, kako bismo se vratili na stazu uspeha u 21. veku", rekao je Obama.


Ja sam deo Partizana: OČEKUJE TRANSPLATACIJU BUBREGA: Vujošević privremeno napušta mesto selektora BiH\nOČEKUJE TRANSPLATACIJU BUBREGA: Vujošević privremeno napušta mesto selektora BiH\nVujošević je izjavio da nije miran zbog toga što se operacija vremenski poklapa sa završnom fazom kvalifikacija za Svetsko prvenstvo.\nSelektor košarkaške reprezentacije Bosne i Hercegovine Duško Vujošević saopštio je danas da će na određeno vreme napustiti funkciju, pošto krajem meseca ide u Tursku, na ispitivanja uoči planirane transplantacije bubrega.\n- Obaveštavam javnost da sam juče dobio informaciju o tome da će proces transplantacije jednog bubrega u moj organizam započeti u jednoj specijalističkoj ustanovi u Istanbulu. Istine radi, 30. jula počinju ispitivanja od čijih rezultata zavisi da li će do transplatacije doći - naveo je Vujošević u saoštenju, preneli su mediji u Bosni i Hercegovini.\nOn je naveo da je taj zahvat dugo čekao i da je svestan zahtevnosti, zbog čega je operacija neodloživa.\nVujošević je dodao da nije miran zbog toga što se operacija vremenski poklapa sa završnom fazom kvalifikacija za Svetsko prvenstvo, zbog čega je izrazio želju da Košarkaški savez BiH preuzme rukovođenje reprezentacijom za vreme njegovog bolničkog odsustva i perioda rehabilitacije.\n- Očekujem da se igrači reprezentativci suštinski, a ne deklarativno mobilišu za utakmice koje nas očekuju. Za tu mobilizaciju prvi korak je odziv na poziv da igraju za reprezentaciju. Očekujem da svojim postupcima pokažu odanost košarci, a da patriotske izjave daju eventualno tek kada su se odazvali na poziv i došli na pripreme - naveo je Vujošević.\nBivši trener Partizana rekao je da je potpuno svestan neizvesnosti ishoda pregleda i operativnog zahvata, kao i dužine postoperativnog toka.\n- Ljudima koji vode KS BiH dajem predlog da u interesu reprezentacije u ovom momentu, a prema svojim uverenjima i odgovornosti, donesu odluke o daljoj strategiji i u skladu sa njom kadrovskim rešenjima - rekao je Vujošević.\nPosted by Prof. dr Agatonovic at четвртак, јул 26, 2018


Izvor: Radio Televizija Vojvodine, 06.Avg.2021, 16:22\nKosovska skupština odbacila je danas Rezoluciju o sprovođenju Vašingtonskog sporazuma, koju je predložio opozicioni Demokratski savez Kosova (DSK).\nRezolucija kojom se pozivala kosovska vlada da sprovede Vašingtonski sporazum postignut 4. septembra 2020. godine u Beloj kući i pripremi akcioni plan nije dobila većinu glasova, prenela je Ekonomija onlajn.\nZa nju su glasali samo poslanici opozicije, >> Pročitaj celu vest na sajtu Radio Televizija Vojvodine << njih 24, dok je 57 poslanika vladajuće većine bilo uzdržano.\nVašingtonski sporazum, koji su odvojeno potpisali predsednik Srbije Aleksandar Vučić i bivši kosovski premijer Avdulah Hoti u prisustvu bivšeg predsednika Donalda Trampa, predvideo je niz tačaka za ekonomsku normalizaciju, uključujući i studiju izvodljivosti za jezero Gazivode.\nSporazumom je, pored ostalog, predviđeno da Srbija na godinu dana obustavi kampanju sprečavanja i povlačenja priznanja tzv. Kosova, a zauzvrat, Kosovu je zabranjena prijava za članstvo u međunarodnim organizacijama u istom periodu.\nSporazum se odnosi i na pronalaženje i identifikovanje nestalih, kao i na vraćanje raseljenih.\nVašingtonski sporazum predviđa, između ostalog, izgradnju putnih i železničkih veza, kao i da Kosovo postane deo inicijative "mini Šengen".\nPremijer privremenih institucija u Prištini Aljbin Kurti izjavio je ranije da ne prihvata Vašingtonski sporazum i da ga smatra neustavnim.\nKurti je tokom rasprave u kosovskoj skupštini optužio prethodnog premijera Avdulaha Hotija za potpisivanje sporazuma, navodeći da je počinio protivustavan čin kada je obećao jednogodišnji moratorijum na apliciranje u međunarodnim organizacijama.\nNezavisne Novine: Priština odbacila Rezoluciju o sprovođenju Vašingtonskog sporazuma\nSkupština Kosova nije prihvatila rezoluciju o Vašingtonskom sporazumu\nSkupština Kosova nije podržala rezoluciju kojom se poziva Vlada Kosova da sprovede Vašingtonski sporazum, objavio je Radio Slobodna Evropa (RSE), koji podseća da je rezoluciju predložio opozicioni Demokratski savez Kosova (DSK).


ETŠ - najviša ocena kvaliteta i standarda rada\nEksterna kontrola je ocenila kvalitet standarda i rada Ekonomsko – trgovinske škola u Bečeju, najvišom mogućom ocenom - četvorkom.\nDirektorka škole Gordana Kovačev tim povodom je izjavila da je izuzuetno zadovoljna i ponosna ovim rezultatom koji je ujedno pokazatelj da je u proteklih 10 do 12 godina ova obrazovna ustanova "išla" valjanim putem. "Svi nam čestitaju, ovo je svakako jako bitno za našu školu, a na nama je da opravdamo ovo priznanje", izjavila je Kovačev.\nDirektorka škole je dodala da je jedini problem, sa kojim se ova škola suočava, manjak prostora, ali da se nada da će i to u nekom doglednom periodu biti rešeno.\nPredstavnici resornog ministarstva, kao i predstavnici Školske uprave Novi Sad i Zavoda za vrednovanje kvaliteta rada, pregledali su adekvatnu školsku dokumentaciju i nakon intervjua sa rukovodstvom škole, roditeljima, učenicima i timovima, ocenili da je kvalitet standarda u toj ustanovi dostojan najviše ocene.\nPrema rečima Vuka Radojevića, predsednika opštine Bečej, lokalna samouprava je ponosna na uspeh škole, dodavši da će ova referenca uticati mnogo i na to da se škola "utvrdi na obrazovnom tržištu".\nAndrea Galgo Ferenci, članica Opštinskog veća zadužena za kulturu, obrazovanje i civilne organizacije se pridružila čestitkama i podsetila na podatak da u Bečeju srednjoškolsko obrazovanje stiče oko 1.700 učenika "širokog kruga i opsega opština" koji broji preko 140.000 stanovnika.\nVuk Radojević: Pretvaranje "Komarca" u Dom učenika\nPredsednik opštine Bečej je najavio mogućnost "pretvaranja" objekta Gerontološkog centra, popularnog "Komarca" u Dom učenika.\n"Ovaj objekat je u nadležnosti Pokrajine i nalazi se u strogom centru grada, a iz Gerontološkog centra ne postoje interesovanja za "Komarcem". Pokušaćemo da ga prebacimo pod lokalnu ingerenciju, a tada bi, ukoliko bi se pokrenuo učenički dom, Bečej postao obrazovni centar.\nstruje bečej danas protiv opštine bečeju izložba nova bečeja novom novog novi óbecsén áramszünet radnika posao utorak óbecsei kako törökbecsén petak ponedeljak četvrtak više delovi godine godina zbog sredu srbiji JoelLipman.Com


Republika / Svet se nalazi na ivici provalije! Ako Azerbejdžan upotrebi "Iskander" sledi neviđeni pakao\nponedeljak, 28. 9. 2020.| 17:17\nMinistar spoljnih poslova Azerbejdžana Džejhun Bajramov izjavio je da Oružane snage Azerbejdžana imaju adekvatan odgovor na moguću primenu sistema "Iskander" od strane Jermenije u sukobu.\nOtkako su se pojavili raketni sistemi "Iskanderi" izazivaju nervozu na Zapadu, jer ih bije glas da im nema ravnih u svetu po preciznosti pogađanja, razornoj moći, kratkoj pripremi za gađanje i drugim parametrima. Vojni eksperti ističu da su „Iskanderi“ napredno oružje koje nema pandan u arsenalu zapadnih vojski, a može da nosi i nuklearne bojeve glave.\n- Nažalost, od jermenske strane se svašta može očekivati. Teško mi je da sa vojne tačke gledišta komentarišem kakav će biti odgovor. Siguran sam da Oružane snage Azerbejdžana imaju adekvatan odgovor - rekao je azerbejdžanski ministar.\nPrema njegovim rečima, za poslednja 24 časa Jermenija je ispalila više od 1.200 granata na azerbejdžanska naselja.\n- Ne govorim o vojnim objektima - naglasio je Bajramov.\nOn je ranije saopštio da nema govora o turskom mešanju u konflikt sa Jermenijom. Ranije danas ambasador Jermenije u Rusiji Vardan Toganjan izjavio je da Turska prebacuje borce iz Sirije u Nagorno-Karabah. Kako kaže, te grupe već učestvuju u borbama u tom regionu.\nRat Nagorno-Karabah Jermenija Azerbejdžan Iskander Svet\nBaku tvrdi da je oborio jermenski Su-25 borbeni avion\nAlijev: Rešenje sukoba uz posvećenost Jermenije prekidu vatre\nPRELOMNI MOMENAT BIĆE U MOSKVI: Jermenija i Azerbejdžan sedaju za sto\nAzerbejdžan optužio Jermeniju za raketiranje nekoliko gradova i ubjianje više od 20 civila\nPrva pacijentkinja obolela od koronavirusa, stara 75 godina, koja je lečena remdesivirom...


eKapija | Mihajlović sa DFC-om u sredu o gradnji 267 kilometara puta - Razgovori i o Južnoj pruzi\nIzvor: Tanjug | Ponedeljak, 21.09.2020.| 13:09\nPotpredsednica vlada i ministarka građevine Zorana Mihajlović najavila da će se u sredu sastati sa visokom delegacijom američke Međunarodne razvojne finansijske korporacije (DFC), koja danas dolazi u Beograd, kao i da će plaftorma za te razgovore biti sporazum iz Vašingtona i oko 3,7 mlrd EUR investicija u izgradnju autoputeva i pruga za povezivanje Beograda i Prištine.\nMihajlović u izjavi za Tanjug otkriva da će se sa DFC-om razgovarati o povezivanju sa Prištinom na ukupno četiri putna pravca u dužini od 267 kilometara.\nTo su izgradnja autoputa Niš - Merdare - Priština, dugog 100 kilometara, izgradnja autoputa Bujanovac - Končulj - Gnjilane - Štrpce od 78 kilometara, zatim brza saobraćajnica Raška - Jarinje - Kosovska Mitrovica na 61 kilometar, kao i rehabilitacija puta Ribariće - Brnjak - Zubin Potok u dužini od 28 kilometara. Procenjuje se da će za te projekte biti potrebno između 2,18 i 2,73 mlrd EUR.\nMihajlović ističe da će u fokusu biti nastavak finansiranja autoputa od Niša do Merdara i Prištine, za šta treba obezbediti još više od 750 mil EUR, kao i izgradnja pruge na tom pravcu.\n- Putevi i pruge za povezivanje Beograda i Prištine je naša osnovna platforma, a sigurno da ćemo razgovarati i finansiranju regionalnih projekata, kao i o ženskom preduzetništvu - rekla je Mihajlović.\nKada je reč o železničkom povezivanju, predviđeni projekti za razgovor su pruga Beograd - Niš u dužini od 240 km, za koji su u toku pripremne projektne aktivnosti sa kineskim partnerima (CRBC), a vrednost je oko 2,1 mlrd EUR.\nTakođe, planirano je da se radi pruga Doljevac - Kuršumlija - Merdare od 87 km, za šta je potrebno oko 980 mil EUR.\nZatim, u planu je i pravac Meradare-Priština u dužini od 43 km ukoliko se na tom delu bude gradila nova pruga od Merdara-preko Prilužja do Prištine (jer od izlaza iz tunela Merdare nedostaje pruga).\nTakođe, pruga Priština-Kosovo Pole-Đeneral Janković-granica sa Severnom Makedonojom od 70,8 km.\nMihajlović podseća da je za prvu deonicu autoputa od Niša do Pločnika u dužini od 33 km obezbeđeno finansiranje i da će tender biti objavljen krajem oktobra, a da će radovi početi sledeće godine. Ta deonica je vredna 225 mil EUR.\nNavodi da će će se sa DFC-om pregovarati o finansiranju druge deonice od Pločnika do Merdara i dalje ka Prištini, kao i da je ukupna vrednost celom autoputa oko milijardu evra, tako da je potrebno obezbediti dodatnih više od 750 miliona evra.\nNapomenula je da tek treba da se završi projektno - tehnička dokumentacija.\nKada je u pitanju pruga, Mihajlović kaže da je na delu od Niša do Merdara prosečna brzina svega 30 do 30 km na sat i da i tu treba završiti dokumentaciju i videti stanje pruge od Merdara do Prištine.\nMihajlović ističe da će te investicije dati impuls razvoju celog regiona.\nKaže da će se razgovarati i o otvaranju aviolinije između Beograda i Prištine i da će naša strana učiniti sve da na njoj leti Er Srbija a ne druge aviokompanije.\nMinistarka ističe da u Srbiju ne dolazi samo DFC već i američka vlada, s obzirom da je taj fond deo američke vlade.\nTaj dolazak nije samo realizacija sporazuma iz Vašingtona već i garancija da će se dogovoreni infrastrukturni projekti realizovati, rekla je Mihajlović i istakla da sve to predstavlja mogućnost da se poveća stabilnost celog regiona.\nKako kaže, dolazak DFC-a i američke vlade je prekretnica u u bilateralnim odnosima Srbije i SAD i novi impuls u razvijanju tih odnosa, koji su "nekada bili gore nekada dole".\n- Cilj je da konačno stavimo ekonomiju ispred svih drugih priča koje su postojale i sada postoje. Naravno da ne možemo da zaboravimo prošlost, ali moramo da se razvijamo i da bi naš narod ostao da živi na KiM i da bismo mi kao region išli napred. Nama je potebna ova vrsta investicija i to od jedne od najjačih sila sveta, a to je SAD - naglasila je Mihajlović.\nMali sa DFC-om o projektima iz programa "Srbija 2025"\nOsim infrastrukturnih projekata, kaže Mali, predmet njihovog interesovanja su mikro, mala i srednja preduzeća, žensko preduzetništvo, kao i poljoprivreda.\n- Verujem da ćemo u narednih nekoliko dana konkretizovati dogovor o otvaranju njihove kancelarije u Beogradu, što će biti odličan signal za investitore iz celog sveta - rekao je ministar Mali Tanjugu.\nIstiče da je ovo početak implementacije Vašingtonskog sporazuma, koji je potpisan pre malo više od dve nedelje, kao i da to najbolje govori o važnosti koju Srbija i pomenuti sporazum imaju za SAD.\nU Ministarstvu finansija kažu da će se sa DFC-om razgovarati o novoj garantnoj šemi koja bi se radila sa DFC-om, finansiranju velikih projekata iz programa Srbija 2025, razvojnom finansiranju i drugim temama.\nPredsednik Srbije Aleksandar Vučić ranije je najavio program za razvoj zemlje do 2025. godine pod nazivom "Srbija 2025", koji je vredan ukupno 14 mlrd EUR.\nPogledajte i ostale tekstove Teme u žiži Stižu dolari\nKoje koristi nam donosi saradnja sa američkom korporacijom DFC?\nDžon Jovanović, direktor kancelarije DFC-a u Beogradu - biografija\nPrvi efekti saradnje sa DFC već u novembru - Više milijardi evra za mala i srednja preduzeća\nDFC će obezbediti podršku mladima u poljoprivredi, ženama i prehrambenoj industriji\nMALI: Amerikanci nude milijarde dolara, do kraja novembra novac za domaće firme kroz garantnu šemu\nGRENEL: Sporazum iz Vašingtona ne zavisi od toga ko je na vlasti u SAD\nFormiran tim koji će raditi 24 sata dnevno sa DFC\nVirtuelno otvorena kancelarija DFC u Beogradu\nKOVAČEVIĆ: DFC donosi novi impuls za investicije i više radnih mesta\nAmerička DFC i EXIM banka potpisali pisma o namerama za finansiranje autoputa Niš-Priština\nDolaskom DFC-a, Beograd postaje finansijski centar regiona\nŠta je DFC i zašto je bitan - Srbija postaje ekonomski poligon za praktično dokazivanje globalnog uticaja najvećih\nOtvaranjem kancelarije DFC u Beogradu, SAD se suprotstavlja sve većem uticaju Kine u regionu, smatraju ekonomisti\nautoput Bujanovac Končulj Gnjilane Štrpce\nbrza saobraćajnica Raška Jarinje Kosovska Mitrovica\nrehabilitacija puta Ribariće Brnjak Zubin Potok\npovezivanje Beograda i Prištine\npruga Beograd Niš\npruga Dolljevac Kuršumlija Merdare


Novi avion Air Serbije sa likom Nikole Tesle uskoro stiže u Beograd - Aviatica\nDatum / Date: 22.04.2021.\nNovi avion Airbus A330, koji će Air Serbia koristiti na svojim letovima do Njujorka, planirano je da stigne u subotu, 24. aprila, na Aerodrom Nikola Tesla Beograd.\nNovi avion Air Serbije je svoj jedinstveni izgled dobio u Šenonu u Irskoj. Za proces farbanja, tokom kojeg su upotrebljene 22 različite boje i oko 250 litara farbe, bilo je potrebno osam dana neprekidnog rada u tri smene, sa timovima od oko deset ljudi po smeni.\nModifikacija postojećeg dizajna Air Serbije biće primenjena isključivo na ovom avionu koji krase dinamične linije, kao simboli pokreta i brzine, sa glavnim detaljem na vertikalnom stabilizatoru u vidu lika Nikole Tesle. Prepoznatljiva plava, kao deo korporativnog identiteta nacionalnog avio-prevoznika, izabrana je za osnovni kolorit Teslinog lika, za čiji je grafički prikaz upotrebljeno 19 različitih tonova ove boje.\n„Dolazak aviona erbas A330 u novi dom u Beogradu je izuzetno važan događaj za Air Serbiju. Velika nam je čast što će naš avion nositi ime i lik Nikole Tesle. Činjenica da je veliki genije sa ovih prostora, ali da je veći deo svog života proveo u Njujorku, dodatno daje na značaju simbolici njegovog lika na avionu koji povezuje Beograd i poznatu metropolu. U pitanju je jedna od naših ključnih linija i sigurni smo da će dolazak novog aviona doprineti još boljem iskustvu putovanja za naše putnike, kao i uspehu te rute, koja povezuje čitav region sa Sjedinjenim Američkim Državama,“ izjavio je Dankan Nejsmit, generalni direktor Air Serbije.\nProizveden 2008. godine, novi avion je godinu dana mlađi od prethodnog mlaznjaka istog tipa u floti Air Serbije, a njegov prethodni operater bila je ruska nacionalna avio-kompanija Aeroflot. Avion će u srpskom registru vazduhoplova biti upisan kao YU-ARB. Za razliku od prvog Air Serbijinog Airbusa A330, YU-ARA, novi avion će imati Rols-Rojs motore. Najnovije pojačanje u floti nacionalnog avio-prevoznika imaće konfiguraciju sa 21 sedištem u biznis klasi i 236 sedišta u ekonomskoj klasi.\nPrvi Airbus A330, YU-ARA, koji je u floti Air Serbije od 2016. godine, do 31. marta 2021. obavio je 819 povratnih letova do Njujorka i prevezao ukupno 319.712 putnika na toj ruti.\nTagovi: A330, Air Serbia, Nikola Tesla


Kineska propaganda u ratu protiv korona virusa | Talas.rs\nU Srbiju je juče stigao avion sa medicinskom opremom iz Kine, što su mnogi pozdravili kao još jedan dokaz solidarnosti koju je Kina pokazala u trenutku kada se veliki broj država bori sa pandemijom korona virusa. Italija je evropska zemlja koja je najpogođenija korona virusom, a i njima u spašavanju života obolelih pomažu kineske vlasti – 25. marta u Italiju je došla grupa medicinskih stručnjaka iz Kine sa preko 30 tona neophodne opreme.\nKineske vlasti trenutno rade na stvaranju imidža Kine kao sile koja je uspela da izbori sa korona virusom koji je u decembru nastao u Vuhanu, iako postoje brojni kritičari koji ukazuju na to da je spora reakcija Kine i ućutkavanje disidenata delom razlog za širenje virusa. Ukoliko Kineska komunistička partija bude uspešna u borbi za mišljenje svetske javnosti, to će potencijalno imati velike posledice za pozicioniranje Kine u međunarodnim odnosima nakon što se pandemija završi. Takođe, pozitivna slika “efikasnog” odgovora nadležnih dugoročno može da promeni način na koji posmatramo i ocenjujemo autoritarne režime i njihove sposobnosti.\nAktivna kampanja širenja dezinformacija\nNakon virtuelnog sastanka predstavnika zemalja grupe G7, šef američke diplomatije Majk Pompeo izjavio je da Komunistička partija Kine predstavlja “veliku pretnju po naše zdravlje i naš način života, kao što je to epidemija jasno pokazala”, kao i da kineske vlasti sprovode kampanju dezinformisanja.\nIako je odnos Sjedinjenih Amerčkih Država i Kine bio turbulentan i pre pandemije COVID-19, istraživanje američke medijske organizacije ProRepublica pokazuje da postoje dokazi o širenju dezinformacija iz Kine. ProRepublica je prvenstveno analizirala društvenu mrežu Tviter, a prema njihovim nalazima postoji preko 10.000 lažnih profila na Tviteru koji su deo koordinisane kampanje i mogu se povezati sa kineskim državnim vrhom. Na ovim profilima su prvenstveno deljene kritike demonstranata u Hongkongu, a krajem januara počeli su da tvituju o epidemiji korona virusa, najčešće o brzoj i efikasnoj reakciji nadležnih u Kini. Ovu kampanju ipak ne treba posmatrati kao centralizovan napor vlasti, već kao lokalnu i decentralizovanu kampanju u kojoj su uglavnom angažovane privatne PR agencije zadužene za širenje državne propagande. ProRepublica navodi i da je nekoliko kineskih tviteraša koji žive u zapadnim zemljama nedavno dobilo ponude da u zamenu za novac podele snimke i informacije o uspešnoj borbi protiv korona virusa u Vuhanu.\nPored anonimnih naloga na Tviteru, kineske vlasti u propagandnoj ofanzivi koriste i profile kineskih zvaničnika, što možemo videti u tome što sve više kineskih diplomata i zvaničnika ima profile na ovoj mreži. Državni kineski mediji, kao što su Global Times i People’s Daily, kao i državni zvaničnici, u januaru su na društvenim mrežama delili slike nove bolnice u Vuhanu koja je izgrađena za rekordno vreme. U pitanju je ipak bila lažna vest jer je “bolnica” zapravo bila stambena zgrada koja se nalazi u drugoj kineskoj provinciji.\nŽao Lidžang, jedan od zvaničnika u Ministarstvu spoljnih poslova Kine, na svom Tviter profilu podelio je video Roberta Redfilda, direktora američkog Centra za kontrolu i prevenciju bolesti, u kojem on navodi da postoji šansa da su neke od smrti usled sezonskog gripa u SAD zapravo bile posledica virusa COVID-19. Ovaj video je iskorišćen kao dokaz u prilog teoriji da je virus zapravo nastao u Sjedinjenim Američkim Država, za šta trenutno ne postoje dokazi. Isti zvaničnik je kasnije tvitovao da je “nemoralno i neodgovorno” govoriti da je virus COVID-19 nastao u Kini. Kineski ambasador u Južnoj Africi takođe je izjavio da to što je epidemija počela u Kini ne znači nužno da je na kineskom tlu nastao i virus, a slično preispitivanje je podstakao i jedan od vodećih kineskih epidemiologa.\nIako kineski zvaničnici sve više pokušavaju da opravdaju tezu da virus nije nastao u Kini, transparentnost je jako niska, a zapadni novinari sve teže dolaze do informacija u Kini. Na samom početku epidemije, Njujork Tajms uspeo je da dobije izjavu od jednog kineskog lekara koji je bio među prvim uzbunjivačima o epidemiji COVID-19, a sada je ovako nešto gotovo nemoguće jer su kineske vlasti uskratile dozvole za rad brojnim američkim novinarima. Ukidanje pristupa američkim novinarima dogodilo se nakon odluke američkog predsednika Donalda Trampa da smanji broj novinara u SAD koji rade za državne kineske medijske kanale.\nŠta ako autoritarizam postane privlačan i na Zapadu?\nPored aktivnog pokušaja da prebace odgovornost za nastanak epidemije COVID-19, kineski zvaničnici oblikuju međunarodnu percepciju kroz pružanje međunarodne pomoći i isticanje efikasnosti njihovog pristupa. Ovo je najviše očigledno na primeru Italije – italijanski ministar spoljnih poslova Luiđi Di Majo postavio je na svom Fejsbuk profilu snimak dolaska kineskog aviona sa neophodnom opremom. Iako je nakon ovoga Nemačka ipak dostavila određen broj zaštitnih maski za lice, ovo je bilo dovoljno da slika koja odlazi u svetske medije bude ta koja prikazuje Kinu kao aktera koji deli sopstvene resurse sa državama širom sveta. Takođe, dostavljanje pomoći je bilo ugovoreno između italjanskog i kineskog Crvenog krsta, humanitarne organizacije, a ovo je deo uobičajenog reciprociteta u dostavljanju pomoći. Kineski Crveni krst je na ovaj način uzvraćao pomoć zato što je u februaru organizacija iz Italije poslala 18 tona pomoći Kini. Iako su kineske vlasti slale pomoć različitim zemljama, potrebno je imati dozu skepse prema medijskom izveštavanju o ovoj pomoći i motivima iza nje, i pored toga uvideti da Kina nije jedini akter koji aktivno pomaže.\nS obzirom na to da deluje da je Kina uspela da značajno uspori širenje korona virusa, sve je veći legitimitet koji se daje “kineskom pristupu” rešavanju problema. Iako pomoć kineskih lekara i nadležnih nije izostala u slučaju brojnih zemalja, među kojima je i Srbija, postoji bojazan da će vlade širom sveta početi da vide ovakav pristup kao jedini ispravan. Primeri Tajvana, Južne Koreje i Hongkonga ukazuju da je moguće imati veliku transparentnost sprovedenih mera, uz blagovremeni odgovor nadležnih i bez restriktivnih mera poput policijskog časa.\nOno što je ipak najopasnija posledica kampanje dezinformacija i promena imidža Kine jeste način na koji ćemo u budućnosti posmatrati autoritarne režime. U brojnim zapadnim medijima proteklih dana mogli smo da pročitamo članke sa tezom da u neočekivanim situacijama, gde je potrebna brza reakcija, autoritarni režimi mogu adekvatnije da reaguju. Teze poput ove su problematične ponajviše jer nisu empirijski tačne, što možemo videti na primeru drugih demokratskih zemalja koje su blagovremeno i adekvatno radile na rešavanju epidemije COVID-19. S druge strane, sve za sada dostupne informacije ukazuju na to da je Kina kasno reagovala, dok su disidenti i svi koji su pokušali da progovore o opasnosti kažnjeni i ućutkani. Iran je teokratija koja takođe drastično ograničava prava građana, ali ova zemlja za sada ne uspeva da se izbori sa epidemijom COVID-19, što govori da nema ništa inherentno superiorno u reagovanju autokrata na krize.\nDodatno, dobar imidž kineskih vlasti može uticati i na to da lideri u demokratskim zemljama sve češće posežu za autoritanim merama, pravdajući ovo kao “neophodan” potez. Brojni su primeri, po svemu sudeći neopravdanog, ograničavanja ljudskih prava i demokratije tokom trajanja epidemije, počevši od Mađarske gde je demokratija gotovo ukinuta, pa sve do Crne Gore gde je nedavno objavljen spisak imena svih građana koji moraju da budu u samoizolaciji. Kada korona virus bude iza nas, upitno je da li će u svetu biti više ili manje demokratije, a kampanja kineskih vlasti koja se često oslanja na dezinformacije i spinovanje gotovo izvesno ne doprinosi demokratskoj praksi.\nTAGS: demokratija dezinformacije epidemija COVID-19 fejk njuz Kina kineska komunistička parrtija korona virus Ljudska prava propaganda


Za rođene u znaku Lava tokom aprila meseca nema prostora za odmor. Aspekti su veoma snažni i treba u potpunosti da ih iskoristite jer ovo može biti jedan veoma značajan mesečni period za vas tokom ove 2021. godine. Posao svakako treba da bude u prvom planu i ovo za mnoge lavove može biti dugo očekivana prilika.\nVeć na samom početku meseca susreću se Venera kao vladara vašeg polja rada i karijere i Sunce kao vaš vladar u vašem 9. polju. Ovo je snažan aspekt koji ukazuje na uspeh i donosi priliku da zablistate u svom poslu, da dobijete priznanje ili čak na neki način postanete popularni u svom okruženju. Zato je veoma važno da budete društveno i poslovno aktivni kako bi u potpunosti aktivirali i iskoristili ove snažne energije. Istovremeno je aktivirano i vaše polje inostranstva pa ako imate takvih ambicija sada je pravi trenutak da ih pokrenete. 15. aprila Venera a zatim 20. i Sunce ulaze u vaše polje rada i karijere što daje dobar osnov za dalji napredak i razvoj već započetih poduhvata. Pored svih već navedenih aspekata ujedno i vaš vladar polja finansija sve do 19. formira lepe aspekte što znači da i na polju finansije možete očekivati osetni boljitak.\nNa polju ljubavi neće biti značajnih dešavana sve do 22. aprila nakon čega lavovi koji su slobodni mogu očekivati da će im prići jedna osoba kojoj se ni najmanje nisu nadali. Najpre ovo može biti veliko iznenađenje za vas ali je istovremeno sasvim moguće da ta osoba probudi vaše interesovanje. Kraj ovog i početak sledećeg meseca vrlo lako možete obeležiti novom ljubavnom vezom. Zauzeti pripadnici ovog znaka mogu očekivati jedna prijatan i skladan mesečni period u društvu svog partnera.\nSvim već navedenim povoljnim aspektima pridružuju se i dobri aspekti na polju zdravlja. Savet je da nakon 25. malo više pažnje obratite na bubrege a moguće su i prehlade manjeg intenziteta.


HVALA SRBIJO, VAKCINA SPASAVA ŽIVOT: Građani Severne Makedonije došli na revakcinaciju u Vranje sa porukom zahvalnosti na majicama\nSUTRA SLAVIMO ĐURĐEVDAN: Ovo nikako ne smete da radite, jer će vas boleti 33\t354\nPOSLE SKANDALA OGLASIO SE I VMA: Istražuju kako se desilo da im pacijent 76\t260\nmladen djordjevic\t 04.05.2021. 17:53h\nU Vranju se na vakcinalnom punktu danas sprovodi revakcinacija oko 200 građana Severne Makedonije.\nU znak zahvalnosti, Srpski kulturno informativni centar ,,Spona’’ iz Skoplja, koji je organizator cele akcije, a zahvaljujući predsedniku Srbije Aleksandru Vučiću, pripremio je prigodne poklone za zaposlena i angažovana lica na vakcinalnom punktu.\nNamenski dizajnirane majice sa porukom zahvalnosti - Hvala Srbijo, vakcina spasava život, nosili su građani susedne Severne Makedonije.\nU ime gradskog rukovodstva dočekali su ih zamenica gradonačelnka Zorica Jović i gradski većnik dr Aleksandar Stajić, a u ime Zdravstvenog centra Vranje direktorka dr Ljiljana Antić sa saradnicima.\nZamenica gradonačelnika Zorica Jović istakla je da je Srbija ne samo na vrhu lestvice po broju vakcinisanih građana i broju ponuđenih vakcina, već je zahvaljujući predsedniku Aleksandru Vučiću, na vrhu i po humanim gestovima, pružajući mogućnost susednim bratskim narodima da se vakcinišu kod nas.\nU svoje i u ime gradonačelnika dr Slobodana Milenkovića, ona se zahvalila članovima Srpskog kulturno informativnog centra ,,Spona’’ i svim ostalim građanima susedne Severne Makedonije što su imali poverenje u naš\nzdravstveni sistem i vakcinisali se. Takođe, još jednom je pozvala i naše građane da se odazovu imunizaciji.\nU ime Srpskog kulturno informativnog centra ,,Spona’’ domaćinima, gradu Vranju i državi Srbiji, zahvalio se Milutin Stančić, direktor Uprave za jezike manjinskih zajednica Vlade Severne Makedonije. ,,Iskoristio bih priliku da se još jednom zahvalim predsedniku Aleksandru Vučiću i upravi grada Vranja, direktorki i svim zaposlenim u ZC Vranje, koji su mukotrpno radili na vakcinaciji i revakcinaciji velikog broja građana Severne Makedonije. Zahvaljujemo im na strpljenju da prevaziđu probleme sa kojima su se susretali tokom imunizacije, jer su dolazili i ljudi koji nisu bili na spisku ili nisu imali adekvatnu dokumentaciju. Ovo je jedan veliki i pre svega humani gest, koji su pokazali svi, od vrha države Srbije do zaposlenih u medicinskom personalu. Velika je čast i zadovoljstvo što smo učestvovali u organizaciji imunizacije, jer samo na spisku Kulturnog centra ,,Spona’’ bilo je preko 800 ljudi koji su se vakcinisali u Vranju.’’ naglasio je Milutin Stanćić. On je apelovao na građane Srbije da iskoriste dato im pravo i mogućnost imunizacije, za kojom građani Makedonije vape.\nDirektorka Zdravstvenog centra Vranje dr Ljiljana Antić istakla je da su svi zaposleni veoma ponosni na činjenicu da su im Ministarstvo zdravlja i država dali vrlo ozbiljan i odgovoran zadatak, a to je imunizacija građana Severne Makedonije.\nGRAĐANI SEVERNE MAKEDONIJE IMUNIZUJU SE U VRANJU: Vakcinisali se Fajzerom protiv korona virusa\nBRAĆA ZARAŽENA KORONOM HTELA DA OTPUTUJU SA SKOPSKOG AERODROMA: Kaznili ih sa po 3.600 evra zbog lažnih PCR testova!\nVranjevakcinacijaSeverna MakedonijaSponaZdravstveni centar\nSUTRA SLAVIMO ĐURĐEVDAN: Ovo nikako ne smete da radite, jer će vas boleti glava cele godine 33\t354\nPOSLE SKANDALA OGLASIO SE I VMA: Istražuju kako se desilo da im pacijent MRTAV LEŽI U TOALETU 4 dana! Krivce će NAJOŠTRIJE KAZNITI 76\t260


Pomor ribe u Ribarskoj reci traje i dalje | Kruševac Info\n„Jutros smo imali novi poziv iz Đunisa i odmah smo o tome obavestili vodoprivrednog inspektora. Treba reći da se od ponedeljka isto dešava i u Pepeljuši gde takođe ima pomora ribe”, rekla je Tatjana Simović direktorka Zavoda za javno zdravlje.\nPrema njenim rečima, preliminarni rezultati pokazuju da je koncentracija kiseonika u Ribarskoj reci veoma niska, dok je povećan sadržaj amonijaka što govori o tome da je na zagađene uticao spoljni faktor, odnosno pokazuje da do pomora nije došlo zbog visokih temperatura i niskih vodostaja.\nNovi rezultati biće poznati u toku dana, kazala je ona i dodala da su sanitarni ekolozi Zavoda za javno zdravlje od jutros na terenu.\n„Obratiće se posebna pažnja na potencijalne zagađivače vodotokova na obalama te dve reke“, rekla je Tanjugu Simović istakavši da se sada traga za hemijskim zagađenjem, te da se meštani Pepeljevca i Đunisa suočavaju sa neprijatnim mirisom zbog uginuća ribe.\nOna je ukazala i da je jedan od problema taj što Rasinski okrug nema vodoprivrednog inspektora.\nPomor ribe primetili su jutros oko pola osam meštani sela Đunis koji žive pokraj Ribarske reke, rekao je Tanjugu predsednik Saveta mesne zajednice Siniša Milić, ističući da su o ovom događaju odmah obaveštene nadležne inspekcijske službe.\n„Meštani koji žive odmah pored reke su prvi primetili pomor koji se ovde dešava najmanje jednom godišnje, a ne znamo šta je uzrok tome. Više puta je voda uzorkovana, ali nas nikada nisu obavestili zašto dolazi do pomora“, rekao je Milić.\nOn je naveo da voda iz Ribarske reke stanovnicima Đunisa služi i za navodnjavanje poljoprivrednih dobara i napajanje životinja, apelujući na nadležne organe da „jednom stanu na put zagađenju kako bi meštani mogli mirno da žive“.\nPrema njegovim rečima, u Ribarskoj reci uglavnom ima takozvane bele ribe, klena i krkuše.\nKako je Tanjugu rekao načelnik Ribočuvarske službe „Rasina plus“ Milan Milošević, u Đunis su na poziv meštana došli vodoprivredni inspektor, nadležna ribočuvarska služba, opštinski ekološki inspektor i viši sanitarni ekolog Zavoda za javno zdravlje.\n« Nekultura i bahatost Kruševačkih političara\nSindikat Trajala traži platu i da se uposle radnici »


Draginja jedini kandidat za lidera SDP-a - Osvrt.me\nNaslovna Izdvojene vijesti Draginja jedini kandidat za lidera SDP-a\nDraginja jedini kandidat za lidera SDP-a\nČlan Predsjedništva Socijaldemokratske partije (SDP) Draginja Vuksanović Stanković jedini je kandidat za lidera te stranke.\nOna je za Dan kazala da sa pozicije predsjednika SDP želi da nastavi borbu za bolju Crnu Goru, društvo jednakih šansi, u kojem neće biti privilegovanih zbog partijske ili bilo koje druge veze, kao što je to slučaj danas.\n“Kao što je bio slogan naše partije „Država svima”, jer samo tako svi zajedno, bez diskriminacije, bez predrasuda, sa više tolerancije, argumentovanog dijaloga i uz viši nivo političke kulture možemo mijenjati ovo stanje i Crnu Goru nabolje”, kazala je Vuksanović Stanković.\nOna je istakla da je SDP partija koja traje tri decenije i koja je ostvarila sve svoje strateške državne ciljeve – nezavisnu, građansku Crnu Goru, NATO članstvo i EU put.\n“SDP je nakon toga napustila vlast jer Crna Gora nije jednako zemlja svih nas i iz EU nam govore o zarobljenoj državi jer postoje privilegovani pojedinci i interesne grupe i zato što sve više mladih napušta našu zemlju”, rekla je Vuksanović Stanković.\nPonosna je, kaže, što je kandidat za predsjednika partije koja je uvijek imala viziju i išla ispred svog vremena, svjesna i svih grešaka na tom putu.\n“To SDP pokazuje i na ovaj način želeći da izvrši smjenu generacija, da otvori prostor za mlade i nove ljude koji će svi zajedno činiti tim za novu i bolju Crnu Goru, državu svih”, poručila je Vuksanović Stanković.\nOna je naglasila da borba za dostojanstven život svakog građanina Crne Gore mora biti prioritet svake političke partije i poručila da je spremna da, zajedno sa svojim timom, do kraja da budem posvećena tome.\nSDP je u prethodnom periodu obavio široke konsultacije unutar partije, čiji je rezultat da partija ima jednog kandidata koji će imati podršku stranačkih organa.\nPrethodni tekstKošuta: Neradna nedelja neće oštetiti poslodavce\nSledeći tekstFali nam strpljenja


U svakom odeljenju u Srbiji četiri deteta doživelo seksualno nasilje\nBeta\t 9. juna 2015. 15:36\nU svakom školskom odeljenju u Srbiji četiri deteta uzrasta od 10 do 18 godina je doživelo neku vrstu seksualnog nasilja, a samo sedam odsto žrtava prijavilo je slučaj nadležnim organima, pokazali su danas preliminarni rezultati prve nacionalne studije o seksualnom zlostavljanju dece Incest Trauma centra.\n“Četiri deteta u svakom odeljenju u Srbiji je preživelo neki vid seksualnog nasilja i ima još četiri deteta koja poznaju nekoga kome se to dogodilo. U ovom trenutku, dvoje dece iz svakog školskog odeljenja izloženo je nasilju”, rekla je direktorka Incest Trauma centra Dušica Popadić na predstavljanju studije u Beogradu.\nOna je istakla da je od petoro dece koja su preživela seksualno zlostavljanje četiri devojčice i jedan dečak, dok je najčešće mesto gde se nasilje događa kuća (32 odsto) i društvene mreže (22 odsto).\nPrema njenim rečima, studija je pokazala i da je oko 62 odsto dece koja su preživela nasilje odlučilo da ne identifikuje počinioca.\nDržavna sekretarka Ministarstva prosvete, nauke i tehnološkog razvoja Zorana Lužanin navela je da je to ministarstvo podržalo studiju, jer je za njih svaki oblik nasilja, a pogotovo seksualnog potpuno neprihvatljiv.\n“Želimo da takve situacije nestanu i da ih svedemo na minimum i da vaspitno-obrazovni sistem postane bezbedno mesto za odrastanje dece. Ne samo da želimo nego ćemo i učiniti sve da se to ostvari”, dodala je ona.\nOna je najavila da će Ministarstvo “vrlo brzo” predložiti da u okviru svakog predmeta u svakom udžbeniku jedan deo bude posvećen toj temi.\nŠef kancelarije Saveta Evrope Tim Kartrajt istakao je da je 20 odsto dece u Evropi preživelo seksualno nasilje, te da Savet Evrope veruje da je njihova obaveza da se tim problemom bave.\nZamenik šefa Delegacije Evropske unije (EU) u Srbiji Oskar Benedikt ukazao je da je za proces pristupanja Srbije EU bavljenje ovim problemom, kao i izrada prve nacionalne studije veoma važno.\n“Nadamo se da će rezultati stići do donosioca odluka i državnih organa!”, dodao je Benedikt.\nKako je ocenila zamenica zaštitnika građana za prava deteta Gordana Stevanović, problem je što se postojeći zakoni ne primenjuju, kao i što Krivični zakonik “još nije izmenjen”.\nAmbasadorka Australije u Beogradu Džulija Fini rela je da je seksulano zlostabljanje izuzetno ozbiljan problem za čitavo društvo koji pogađa sve, bez obzira na pol, rasu i ekonomski položaj.\nNacionalna studija je urađena na uzorku od 2.053 dece iz 97 škola u 51. gradu Srbije.\nU izradi studije su učestvovali i Ministarstvo prosvete, Jedinica za prevenciju nasilja, Centar za promociju zdravlja žena, a finansirale Evropska unija i Ambasada Australije u Beogradu, kao i Kancelarija za saradnju sa civilnim društvom Vlade Srbije.


Tesla povlači 130.000 vozila zbog kvara na ekranu | PC Press\n17. maj 2022. 16. maj 2022. Nenad Gajic\nTesla povlači 130.000 vozila u SAD zbog problema sa pregrevanjem koji može da dovede do kvara centralnog ekrana osetljivog na dodir, saopštila je Nacionalna uprava za bezbednost (NHTSA).\nProblemi sa pregrevanjem sistema i zadnjom kamerom\nOpoziv obuhvata Tesline modele S i X proizvedenih 2021.godine i 2022.godine i modele 3 i Y proizvedene 2022. godine. Kompanija će obezbediti bežično ažuriranje softvera da bi rešila problem, navodi NHTSA.\nPregrevanje CPU-a infotainment sistema moglo bi sprečiti da se na centralnom ekranu prikazuje slika sa zadnje kamere, svetla upozorenja i druge informacije, saopštila je NHTSA. Kompanija je rekla da je upoznata sa 59 zahteva i isto toliko izveštaja sa terena primljenih od januara koji bi mogli biti povezani sa problemom, ali nema izveštaja o udesima ili povredama u vezi sa tim problemom.\nTesla je u aprilu opozvala 48.000 vozila Model 3 Performance u SAD. Do sada kompanija je izdala veliki broj opoziva zbog problema u vezi sa kamerom. Takođe u martu je povukla 947 vozila u SAD jer se slika sa zadnje kamere ne prikazuje odmah pri kretanju unazad.\nTakođe, kompanija je u decembru povukla 356.309 svojih vozila Model 3 proizvedenih od 2017.godine do 2020. godine kako bi se pozabavila problemima sa zadnjom kamerom.\nNHTSA je saopštila da „snop kablova kamere za zadnji pogled može biti oštećen otvaranjem i zatvaranjem poklopca prtljažnika, sprečavajući da se prikaže slika sa zadnje kamere“.\nTesla je ove godine izdala 11 opoziva i izjednačena je sa Chrysler-ovim Stellantis-om na četvrtom mestu u 2022.godini.\nTagovi: tesla automobili, Tesla neispravna vozila\n← Reddit investira milion dolara u projekte orijentisane ka zajednici i korisnicima\nSamsung podiže cene čipova →


Predstavnici Agencije za kontrolu i obezbjeđenje kvaliteta visokog obrazovanja boravili u studijskoj posjeti Nacionalnoj Agenciji za obezbjeđenje kvaliteta visokog obrazovanja u Ljubljani – AKOKVO\nPredstavnici Agencije za kontrolu i obezbjeđenje kvaliteta visokog obrazovanja boravili u studijskoj posjeti Nacionalnoj Agenciji za obezbjeđenje kvaliteta visokog obrazovanja u Ljubljani\nDelegacija Agencije za kontrolu i obezbjeđenje kvaliteta visokog obrazovanja koju predvodi direktor prof.dr Srđa Popović, boravila je u studijskoj posjeti Nacionalnoj agenciji za obezbjeđenje kvaliteta visokog obrazovanja (NAKVIS) u Ljubljani, u Sloveniji.\nTokom studijske posjete razgovaralo se o razvojnim stadijumima i procesima koje je od osnivanja do danas prošla Nacionalna Agencija za obezbjeđenje kvaliteta visokog obrazovanja u Ljubljani. Predstavnici slovenačke agencije istakli su značaj organizacione nezavisnosti i nezavisnosti u odlučivanju agencija koje obezbjeđuju kvalitet visokog obrazovanja, kao uslovima članstva u Evropski registar agencija za obezbjeđenje kvaliteta što bi Crnoj Gori omogućilo priznavanje diploma u Evropskom prostoru visokog obrazovanja. Naglasili su da se radi o dugom procesu koji podrazumijeva ocjenjivanje svih učesnika sistema visokog obrazovanja u skladu sa Evroposkim standardima i smjernicama. Iskustvo drugih agencija u okruženju je izuzetno dragocjeno za crnogorsku Agenciju koja je tek na početku puta i koja teži uspostaviti osnovu sistema na način da odgovori evropskim zahtjevima i unaprijedi kvalitet crnogorskog sistema visokog obrazovanja.\nSusret sa slovenačkim kolegama na kojem je razmijenjeno iskustvo i dati savjeti, predstavlja važnu smjernicu crnogorskoj Agenciji, posebno imajući u vidu da slovenačke ustanove visokog obrazovanja zauzimaju značajne pozicije na svjetskim rejting listama. Predstavnici dvije Agencije usaglasili su se oko uspostavljanja međusobne saradnje i zajedničkom radu na jačanju kapaciteta u oblasti visokog obrazovanja.


Naslovna Info Korona virus Kako izgledaju posete u Gerontološkom centru u Bačkoj Palanci? (VIDEO)\nBAČKA PALANKA: Iako su od marta neke mere protiv korona virusa popuštale, to nije slučaj i sa merama vezanim za stara lica.\nU gerontološkim centrima širom Srbije posete su ili zabranjene ili strogo kontrolisane. Negde se najavljuje novi talas korona virusa, te smo proverili kakva je situacija u Gerontološkom centru Bačka Palanka. Pod kojim uslovima se odvijaju posete i kako naši najstariji sugrađani podnose ova ograničenja, pitali smo doktorku Zvezdanu Petrović.\nIZVORBP INFO (Autor: Kristina Dorić)\nPrethodni tekstŽetva soje u ataru Bačke Palanke\nSledeći tekstDrugi turnir u mini odbojci u organizaciji OK „Warriors“\nPostavljene još dve cisterne sa dezinfekcionim sredstvom


Vesti online / Vesti / Srbija / Drecun: Kosovo u Interpolu presedan i politizacija\nPredsednik skupštinskog odbora za KiM Milovan Drecun izjavio je večeras da zapadne zemlje vrše pritisak koji je veoma opasan po interese Srbije i može da omogući eventualno članstvo Kosova u Interpolu.\n- To bi bio presedan i bezobrazna politizacija Interpola - rekao je Drecun za TV Pink.\nOn je kazao da je moguće da glasanje bude pozitivno po Albance sa KiM, dodao je da se nada da je Srbija na međunarodnom planu dosta uradila, te podsetio da je ministar unutrašnjih poslova Nebojša Stefanović upozorio na moguće veoma štetne posledice po profesionalni deo delovanja Interpola.\n- Ovo nije profesionalno, ovo je politizacija Interpola i ako Interpol dozvoli sebi takav presedan izgubiće ulogu koju treba da ima - rekao je Drecun.\nKako je naveo, u slučaju članstva Kosova u Interpolu baza podataka te organizacije došla bi u ruke onih protiv kojih se Interpol bori.\n- To je veoma trezveno razmišljanje Stefanovića i dobro upozorenje i verujem da će ono imati odgovarajuću snagu da predupredi moguće negativan razvoj događaja - rekao je Drecun.\nOn je podsetio na podatke o kriminalu na KiM, koji su objavljeni, a prema kojima su, kako kaže, Hašim Tači, Ramuš Haradinaj, Kadri Veselji označeni kao vođe organizovanih kriminalnih grupa.\nDrecun je ponovio da je jedina šansa za rešenje kosovskog problema dijalog kojim bi se postigno rešenje "obostrano prihvatljivo ili pođednako neprihvatljivo za obe strane", podsetio je da se nedavno i na Savetu bezbednosti prvi put čula reč kompromis, te naveo da su i dve supersile,koje su imale potpuno suprotstvaljene stavove o tom pitanju, prvi put približile stavove.


Ekonomski oporavak BiH će biti dugotrajan - Akta.ba\nEkonomski oporavak BiH će biti dugotrajan\n17.08.2020. 14:58 / Izvor: Akta.ba\nNajnoviji podaci o stanju broja zaposlenih radnika u FBiH pokazuju da će ekonomski oporavak biti dugotrajan i koliko je bilo bitno donijeti pravovremene i ozbiljne pakete pomoći privredi, a ne ekonomijom se baviti nakon pandemije COVID-a, smatra ekonomski analitičar Faruk Hadžić.\n"Od kraja juna ove godine nije došlo do porasta zaposlenosti u FBiH. Bilo je blagih oscilacija, ali u suštini neko vrijeme nema značajnog rasta. Za 45 dana je nezaposlenost u FBiH porasla za gotovo 27.000. Danas nakon 90 dana, od ovog broja ponovno je zaposleno 9.627 radnika ili nekih 36%. Bit će veliki uspjeh ukoliko do kraja ove godine uspijemo vratiti 50% otpuštenih radnika sa dosadašnjim mjerama", ističe on.\nNeki će reći da je to zbog sezonskih ugovora u školstvu, ali ustvari velika i dalje neizvjesnost vlada šta će biti na jesen i zimu.\n"Sjetite se sada mojih svakodnevnih apela iz marta ove godine, za formiranje kriznog ekonomskog štaba, da se donesu hitne mjere pomoći privredi i radnicima i da se ekonomski i zdravstveni aspekt pandemije trebaju ići zajedno", podsjeća Hadžić.\nMišljenja je kako moramo požuriti da čim prije krenemo u pravi oporavak ekonomije, jer nam se stalno povećava broj penzionera, radna snaga nam je sve starija, a mladi su masovno napuštali BiH prije pandemije.\n"Nemamo jednostavno više vremena za razne eksperimente i uvjeravanja kako nam je divno, a dovoljno je da se okrenemo oko sebe i uvjerimo se u stvarno stanje", zaključuje on.


Visoko: Bahreinci investiraju u kompleks 'Zimča' više od 20 miliona KM - AKOS\nHome > Ekonomija > Visoko: Bahreinci investiraju u kompleks ‘Zimča’ više od 20 miliona KM\nU visočkom naselju Gornja Zimča upriličena je svečanost povodom izgradnje „Stambeno-poslovno-rekreativnog centra Visoko“ u čiju izgradnju firma „Abras Company““ iz Bahreina investira više od 20 miliona KM.\nSvečanosti su prisustvovali predstavnici firme „Abras Company“, visoka delegacija Bahreina, predsjedavajući predsjedništva BiH Bakir Izetbegović, načelnica Visokog Amra Babić te brojne zvanice i građani, a polaganjem kamena temeljca zvanično je otpočela izgradnja kompleksa.\nAhmed Alabras, direktor i vlasnik firme „Abras Company“ kazao je da Centar „Visoko“ ne predstavlja samo građevine, bazene, sportske terene i šetališta već i nova radna mjesta.\n„Odlučio sam da jedan dio svojih poslova prebacim u ovu zemlju, odnosnu u ovaj grad, Visoko. Da je moja odluka bila ozbiljna potvrđuje i danas položeni kamen temeljac na čijem će mjestu za tri godine biti izgrađen novi Centar“, istakao je Alabras.\nNaglasio je da ovim projektom, ali i drugim projektima koje namjerava realizirati u budućnosti, želi napraviti ugodan ambijent da u Visoko i BiH dolazi što veći broj “prijatelja iz Bahreina, investitora i turista”.\nPredsjedavajući Predsjedništva BiH Bakir Izetbegović istakao je da se naša zemlja trenutno nalazi u jednoj od najizazovnijih faza jer nas je u proteklim sedmicama pogodila prirodna nesreća katastrofalnih razmjera te su poplave i klizišta ostavili hiljade naših građana bez domova, radnih mjesta i poljoprivrednih gazdinstava.\n“Koristim ovu priliku da pozovem prijatelje koji su danas s nama da animiraju svoje vlade da učestvuju u donatorskoj konferenciji koju ćemo uskoro organizirati. Svaka pomoć u sanaciji šteta i otklanjaju posljedica je više nego dobro došla”, kazao je Izetbegović.\nFirma “Abras Company” u sinergiji sa Općinom Visoko, ima namjeru da izgradnjom “Stambeno-poslovno-rekreacionog centra Visoko” postigne uspješnu investiciju i podigne nivo kvaliteta života građana visočke općine, ali i Zeničko-dobojskog kantona.\nOpćinska načelnica Amra Babić je podsjetila da je Visoko, s ovim projektom, osim Ilidže, Hadžića, Ilijaša i Novog Grada postala još jedna bh. općina gdje će biti građena naselja za odmor, ali i napravljeni novi kapaciteti za razvoj turizma, zanatstva, uslužnih djelatnosti i trgovine. Akcentirala je da su strani ulagači izrazili interesovanje da investiraju u projekte na još tri lokacije s područja općine Visoko.\nU ovaj projekat je do sada uloženo više od 1,5 miliona KM, dok se do okončanja radova očekuje investiranje više od 20 miliona KM. Prednost u izvođenju građevinskih radova bit će data domaćim firmama, što znači dodatnu podršku angažiranju domaće radne snage.\nSemko Visoko: Nova pogon za veću proizvodnju i izvoz na strana tržišta\nTagovano Bahrein Visoko\nUpoznajte se sa duhovnim i fizičkim koristima posta u ramazanu


RTV\t04.10.2018 10:10\nNapolitanci su odigrali možda i najbolju partiju ove sezone, pošto su na svom stadionu uspeli da nanesu prvi poraz favorizovanom Liverpulu u dosadašnjem toku sezone.\nU Grupi A Atletiko je pobedio Briž sa 3:1, dok je Borusija savladala Monako sa 3:0.\nAtletiko i Borusija imaju po šest bodova, dok su Briž i Monako bez bodova.\nU Grupi B Barselona je u Londonu savladala Totenhem sa 4:2, a Inter je posle preokreta kao gost pobedio PSV sa 2:1.\nBarselona i Inter su zabeležili po dve pobede, a PSV i Totenhem imaju po dva poraza.\nU Grupi D Porto je na svom terenu pobedio Galatasaraj sa 1:0, a istim rezultatom je Šalke na gostovanju u Moskvi savladao Lokomotivu.\nPorto i Šalke su u vođstvu sa četiri boda, Galatasaraj ima tri, a Lokomitiva je bez bodova.


Rusija ima pravo da postavi nuklearno oružje i na Krimu - Centar za evroatlantske studije - CEAS\nRusija ima pravo da postavi nuklearno oružje na svojoj teritoriji ako smatra da joj je to potrebno, a to uključuje i mogućnost stacioniranja na Krimu, saopštilo je Ministarstvo spoljnih poslova Ruske Federacije.\n„Rusija očigledno zadržava pravo da, ukoliko je potrebno, rasporedi svoje nuklearno oružje bilo gde na svojoj nacionalnoj teritoriji, uključujući i poluostrvo Krim“, rekao je danas za RIA Novosti Mihail Uljanov, direktor Odeljenja za neširenje i kontrolu naoružanja ruskog Ministarstva spoljnih poslova.\n„Svaka aktivnost ili signal iz Rusije kojim se razmatra primena nuklearnog oružja na Krimu smatraće se teškom povredom međunarodnog kodeksa ponašanja. Ako se to dogodi, međunarodna zajednica će morati da deluje odlučno“, rekao je Klimkin.\nMinistarstvo je dodalo u saopštenju da su planovi protivraketne odbrane u SAD i dalje glavni izazov u odnosima između Moskve i Vašingtona, a napominje se da razgovori između dve zemlje u vezi sa nuklearnim razoružanjem ne izgledaju pozitivno.


Američka FDA povukla odobrenje za upotrebu hidroksihlorohina\nIzvor: Radio Televizija Vojvodine, 15.Jun.2020, 23:32\nAmerička Uprava za hranu i lekove (FDA) povukla je danas odobrenje za hitnu upotrebu lekova protiv malarije, hidroksihlorohina i hlorohina, za lečenje obolelih od korona virusa.\nPredsednik SAD Donald Tramp zagovarao je upotrebu tih lekova u lečenju korona virusa, a čak je priznao da ih je i sam koristio.\nMeđutim, FDA navodi da, na osnovu novih dokaza kojima raspolaže, "nije više razumno verovati" >> Pročitaj celu vest na sajtu Radio Televizija Vojvodine << da korišćenje hidroksihlorohina i hlorohina može da bude efikasno u lečenju Kovida-19, prenosi Rojters.\nFDA navodi, pozivajući se na izveštaje o srčanim komplikacijama, da "nedokazane koristi" od korišćenja ovih lekova ne nadmašuju poznate i potencijalne rizike, dodaje AP.\nKako se navodi, ovi lekovi, koji se koriste i za lupus i reumatoidni artritis, mogu da prouzrokuju probleme sa srčanim ritmom, izuzetno nizak krvni pritisak i oštećenje mišića ili nerva.\nAgencija navodi da je primila skoro 390 izveštaja o komplikacijama koje izaziva korišćenje ovih lekova, od kojih se više od 100 odnosi na izazivanje ozbiljnih srčanih problema.\nFDA je u martu odobrila korišćenje ovih lekova, na vrhuncu pandemije korona virusa.\nTramp hvali hidroksihlorohin uprkos odluci FDA\nPredsednik SAD Donald Tramp izjavio je danas da su druge zemlje dostavile "sjajne izveštaje" o efikasnosti leka protiv malarije, hidroksihlorohina, u lečenju obolelih od korona virusa.\nTramp je rekao da samo američke agencije nisu shvatile njegovu korist, prenosi Rojters.\nAmerička agencija za lekove povukla odobrenje za upotrebu hidroksihlorokina\nAmerička Uprava za hranu i lekove (FDA) povukla je odobrenje za hitnu upotrebu lekova protiv malarije, hidroksihlorohina i hlorohina, za lečenje obolelih od virusa korona...Predsednik SAD Donald Tramp zagovarao je upotrebu tih lekova u lečenju, a čak je priznao da ih je i sam koristio...Međutim,...


DEVENPORT: NISAM UPOZNAT SA PLATFORMOM - JUGPRESS\nPostavio: Jugpress Maj 22, 2015\nŠef Delegacije EU u Srbiji Majkl Davenport rekao je danas u Nišu da će Evropska Unija i dalje pomagati Srbiju i finasijki i dodao da je planirano iz evropksog budžeta do 2020. godine po 200 miliona godišnje za razlčite namene.\n“Ovaj novac naredne godine biće prvenstveno usmeren ka energetici, infrastrukturi, razvoju malog i srednjeg biznisa i unapređenje rada javne uprave”, rekao je Davenport na otvaranju Sajam projelata koje je Eu finaisrala u Srbiji.\nPredstvaljeno je 30 projekata iz 12 sektora.\nDavenport je rekao da je Evropska unija od 2000. godin kroz razne projekte, donirala Srbiji tri milijarde evra“.\n„ Projekti su realizovani u najrazličitijim oblastima, a zajedničko svima je da su doneli konkretnu dobit građanima Srbije”, dodao je on.\nDevenport je, odgovarajući na pitanje kada se može očekivati otvaranje prvih poglavlja, rekao “sa Srbijom sada želimo otvaranje pregovora o poglavljima 23 i 24 koja se odnose na vladavinu prava i bezbednost. Mislim da možemo da očekujemo da ta poglavlja budu otvorena do kraja godine, ali će to zavisiti od tempa pripreme Vlade Srbije za pregovore”, dodao je on.\nEU očekuje da od Srbije najpre dobije dva akciona plana koja se odnose na pregovore o poglavljima 23 i 24, rekao je Davenport i dodao da „ ti planovi treba da odgovaraju očekivanjima Evropske unije“.\nNa novinarsko pitanje da li to što je planirano da Srbije do 2010. godine iz EU godišnje dobija po 200 miliona evra znači da neće biti primljena u članstvo do te godine , Devenport je rekao da je „premijer (Aleksandar) Vučić rekao da bi Srbija do 2018. trebalo da bude spremna za članstvo i da bi mogla do 2020. da postane član EU“.\nDevenport je rekao da je EU posvećena Srbiji, da je posvećena proširenju EU, uključujući sve zemlje regiona.\n“Posvećeni smo daljem napretku Srbije na putu ka članstvu u EU”, rekoa je Devenport.\nPodsetio je i da su prošle godine otvoreni pregovori i da je završen pregled svih oblasti kojima se treba baviti u pregovorima.\n„Sada želimo da dodje do otvaranja prvih poglavlja“, zaključio je Devenport i dodao da će biti još kontakata izmedju Evropske komisije i Vlade Srbije ali da sam termin otvaranja poglavlja zavisi “od pripreme tih dokumenata“.\nDevenport je istakao da je jako važno što je nastavljen dijalog u Briselu izmedju Beograda i Prištine.\nOn je rekao i da “nije upoznat” sa platformom predsednika Srbije Tomislava Nikolića o Kosovu i da je o tome čitao iz medija.\n„Bitno je da se dijalog nastavlja,“ rekao je Devenport i ocenio da je „došlo do napretka” na putu normalizacije odnosa.\n„Nedavno je došlo do napretka u dijalogu o pravosuđu i sada je reč o punoj implementaciji svih tih obaveza ne samo sa srpske strane, već i od strane Prištine”, rekao je Devenport i dodao da „posle implementacije dogovorenog“ treba „da nastavimo da pričamo o drugim temama“.\nNa drugom Sajma projekata EU (“EU i Srbija na delu”) je predstavljeno oko 30 projekata iz 12 sektora na osam štandova.\nPrvi sajam je održan u Beogradu.\nDevenport će danas obići Univerzitetsku biblioteku “Nikola Tesla” gde se sprovodi projekat koji finansira EU, razgovaraće sa studentima i prisutvovaće otvaranju Festivala evropskog filma u Nišu.\nSajam je organizovala delegacija Evropske unije u Srbiji, u saradnji sa Kancelarijom za evropske integracije Vlade Srbije, Informacionim centrom EU i EU info kutkom Niš.


Una Consulting iz Bihaća i Zavod za vodoprivredu iz Sarajeva potpisali ugovore za korištenje software CalcuLEAKator – Water Loss d.o.o.\nUna Consulting iz Bihaća i Zavod za vodoprivredu iz Sarajeva potpisali ugovore za korištenje software CalcuLEAKator\nadmin Decembar 14, 2016\t No comments\nKompanija Una Consulting iz Bihaća je potpisala ugovor sa autorom Đevadom Koldžom i stekla pravo da koristi software-a CalcuLEAKator na projektu MEG 2 (Municipal Environmental and Economic Governance Project (MEG), Bosnia and Herzegovina) LOT1.\nU okviru pomenutog projekta software će biti korišten za proračun vodnog bilansa pristupom od dna prema vrhu u vodovodima: Bihać, Bosanska Krupa, Cazin, Gradiška, Kozarska Dubica, Kostajnica, Prijedor, Sanski Most i Velika Kladuša.\nProgram CalcuLEAKator će na osnovu ranije potpisanog ugovora između autora i kompanije Zavod za vodoprivredu iz Sarajeva biti korišten i za potrebe LOT 2 istog projekta u vodovodima: Gračanica, Gradačac, Kalesija, Prnjavor, Tešanj, Teslić, Tuzla and Žepče.\nProgramski alat CalcuLEAKator je zaštićeno intelektualno vlasništvo i besplatan je ako se koristi za privatnu upotrebu. Svi konzultanti i konzultantske kompanije isti mogu koristiti samo uz prethodno odobrenje od strane autora programa.


Tači otputovao u posetu SAD\nIzvor: RTS, 25.Nov.2018, 16:24\nKosovski predsednik Hašim Tači otputovao je u posetu Sjedinjenim Američkim Državama, objavljeno je na Tačijevom sajtu.\nTačijeva poseta, kako se navodi, događa se u važnom periodu za Kosovo kada se ono "angažuje u konkretizovanju svoje evroatlantske perspektive i postizanju konačnog sporazuma sa Srbijom, koje bi trebalo >> Pročitaj celu vest na sajtu RTS << da rezultira uzajamnim priznavanjem i članstvom Kosova u UN".\nTokom posete Vašingtonu Tači će se, kako je navedeno, sastati sa visokim predstavnicima Bele kuće, Stejt departmenta, američkog Kongresa i Senata, kao i sa ličnostima "koje su podržale put Kosova ka oslobođenju, nezavisnosti i izgradnji države".\nU Beloj kući, kako se navodi, Tači će se sastati sa savetnikom američkog predsednika Donalda Trampa za nacionalnu bezbednost Džonom Boltonom, kao i sa američkim državnim sekretarom Majkom Pompeom.\nTokom ova sastanka, kako se tvrdi, Tači će imati razgovore u vezi sa "bilateralnim odnosima između dve zemlje, evroatlantsku perspektivu Kosova i postizanje obuhvatnog i pravno obavezujućeg sporazuma između Kosova i Srbije, koji obezbeđuje srpsko priznavanje Kosova i utire put članstvu Kosova u EU, NATO i UN".\nTači će, kako je navedeno na njegovom sajtu, u Vašingtonu imati i niz sastanaka sa američkim kongresmenima i senatorima, koji su podržali Kosovo u protekle dve decenije.\nTači će, dodaje se, imati i specijalni sastanak u Dalasu, u Teksasu, sa bivšim predsednikom SAD Džordžom V. Bušom i albansko-američkom zajednicom u Dalasu.\nVečernje novosti: TAČI OTPUTOVAO U POSETU AMERICI: Sastanci sa Boltonom i Pompeom, posle toga specijalni susret sa Bušom\nIzvor: Radio Televizija Vojvodine, 25.Nov.2018\nKosovski predsednik Hašim Tači otputovao je danas u posetu Sjedinjenim Američkim Državama...Kako se navodi u saopštenju objavljenom na sajtu kosovskog predsednika, poseta se događa u važnom periodu za Kosovo kada se ono "angažuje u konkretizovanju svoje evroatlantske perspektive i postizanju...


Predsjednik Srbije nazdravio malvazijom: “Još dugo ću morati okajavati grijehe zbog te jedne izjave” – Riportal\nNakon što je izjavio da istarska malvazija ništa ne valja, predsjednik Srbije Aleksandar Vučić molio je za oprost svih vinara u Istri koje je uvrijedio poručivši da to što one nešto ne voli, ne znači da ne valja.\nNjegova izjava izazvala je veliku buru u javnosti koji do danas Vučić pokušava smiriti, piše Dnevno.hr.\nIako je kako kaže, ne voli, Vučić se jučer navečer pohvalio fotografijom na kojoj se vidi kako zajedno s prijateljem i chefom Tomažom Kavčićem nazdravlja koparskom malvazijom. Uz fotografiju je objavio i kratku ispriku poručivši kako će još dugo morati “okajavati grijehe”.\n“Znam da sam dosadan svima, ali moj prijatelj @tomazkavcic donio je specijalni kolač koji osobno mijesi i, razumije se, koparsku (istarsku) malvaziju. Shvatio sam da ću još dugo morati okajavati grijehe zbog jedne izjave, ali stvarno se želim zahvaliti koparskim vinarima koji su se radom, ljubaznošću i posvećenošću izborili da dobiju najmanje deset mojih isprika. Čestitam im i želim mnogo uspjeha u budućnosti”, napisao je Vučić nadodavši kako će on i Tomaž popiti malvaziju te da će ga Tomaž sigurno natjerati da popiju i njegov džin, prenosi Glas Istre.


Članovi Predsjedništva BiH sa Lajčakom na Antalijskom forumu\nČlan Predsjedništva BiH Šefik Džaferović Šefik Džaferovic (desno) i specijalni izaslanik EU za Zapadni Balkan na Antalijskom forumu, 11. mart 2022\nČlan Predsjedništva BiH Šefik Džaferović izjavio je da Evropska unija (EU) treba posmatrati proširenje kao geopolitičko, a ne administrativno pitanje, te da treba pokazati senzibilitet za ubrzanje procesa prijema Bosne i Hercegovine (BiH).\nDžaferović je to izjavio u petak, 11. marta, na sastanku sa specijalnim izaslanikom EU za Zapadni Balkan Miroslavom Lajčakom, održanom u okviru Antalijskog diplomatskog foruma u Turskoj.\nPrvog dana Foruma, Džaferović i Lajčak razgovarali su o aktuelnoj političkoj situaciji u BiH i na Zapadnom Balkanu, u kontekstu sigurnosnog stanja u Evropi nakon ruske invazije na Ukrajinu.\nBLOG O RUSKOJ INVAZIJI NA UKRAJINU\nJedna od tema razgovora bio je kandidatski status za članstvo BiH u EU.\nDžaferović je kazao da će BiH ispuniti uslove postavljene od Evropske komisije za kandidatski status, u slučaju da Dom naroda Parlamentarne skupštine BiH potvrdi zakone o Visokom sudskom i tužilačkom vijeću (VSTV) i sukobu interesa.\nOve zakone već je usvojio Predstavnički dom državnog Parlamenta, saopćio je kabinet Šefika Džaferovića.\nNaveo je da bi usvajanje ovih zakona sa evropske agende stabiliziralo situaciju u BiH i doprinijelo bi smirivanju krize.\n"To treba biti imperativ za sve političke aktere u zemlji i pokazatelj njihovog odgovornog pristupa prema ljudima u BiH i zahtjevima trenutne sigurnosne situacije u Evropi", saopćeno je iz Džaferovićevog kabineta.\nČlanovi Predsjedništva BiH Šefik Džaferović i Milorad Dodik učestvuju na Antalijskom forumu 11. i 12. marta, na poziv predsjednika Republike Turske Recepa Tayyipa Erdoğana.\nTokom sastanka sa Lajčakom, Dodik je kazao da mu je žao zbog stradanja u Ukrajini, ali da entitet Republika Srpska "ostaje neutralan" kada je riječ o ruskoj invaziji na tu zemlju.\n"Mi ćemo nastaviti sa tom politikom i nećemo podleći toj jednoj opštoj histeriji, koja se zbog sukoba u Ukrajini, u suštini, dijeli na to da li si za jedne ili za druge. Mi smo neutralni i prema ukrajinskom narodu imamo pozitivan stav i žao nam je zbog stradanja", rekao je za RTRS Dodik, koji je lider Saveza nezavisnih socijaldemokrata (SNSD), vodeće političke stranke u Republici Srpskoj.\nBiH se uskladila sa odlukom Evropske unije (EU) o uvođenju sankcija protiv Rusije, nakon invazije koju je ta država izvršila na susjednu Ukrajinu.\nNo, od početka eskalacije krize nema zajednički stav po većini pitanja koja se tiču ovog sukoba – pa ni po pitanju sankcija.\nRadi se o sankcijama koje obuhvataju, između ostalog, finansije, energetiku, transport, kontrolu izvoza i viznu politiku.\nDok su članovi Predsjendištva BiH Željko Komšić i Šefik Džaferović proteklih dana osuđivali rusku invaziju na Ukrajinu, i pozivali na teritorijalni suverenitet te države, Milorad Dodik je u više navrata tvrdio da BiH u ovoj situaciji treba da ostane neutralna.\nIstovremeno, međunarodni zavničnici upozoravaju da bi se rat u Ukrajini mogao negativno odraziti i na zemlje Zapadnog Balkana, a osobito BiH.\nPredsjedavajući Predsjedništva BiH Željko Komšić uputio je 8. marta pismo najvišim zvaničnicima Evropske komisije, u kojem je zatražio da institucije EU "stave u razmatranje mogućnost dodjeljivanja kandidatskog statusa BiH".\nKomšić zatražio od EU kandidatski status za BiH\nU pismu koje je uputio predsjedniku Vijeća EU Charlesu Michelu, predsjednici Evropske komisije Ursuli von der Leyen, komesaru EU za vanjsku i sigurnosnu politiku Josepu Borrellu, te Oliveru Varhelyju, komesaru za susjedsku politiku i proširenje, Komšić se referirao na trenutnu invaziju Rusije na Ukrajinu koja je 28. februara zatražila članstvo u EU.\nOsvrnuo se na usklađivanje vanjske politike BiH sa vanjskom i sigurnosnom politikom Evropske unije te kazao da je ''više nego ikada je potrebno europsko jedinstvo i jasan signal da je Zapadni Balkan dio Evrope, a države koje ga čine neupitne buduće članice EU''.\nBiH je 2016. godine podnijela Zahtjev za članstvo u Evropskoj uniji, kao posljednja zemlja Zapadnog Balkana, s izuzetkom Kosova kojeg kao neovisnu državu ne priznaju članice EU-a Španjolska, Slovačka, Cipar, Rumunjska i Grčka.\nMišljenje Evropske komisije (Avis) dobila je u maju 2019. i u njemu je definirano 14 prioriteta u područjima Demokracija i funkcioniranje institucija, Vladavina prava, Osnovna prava i Reforma javne uprave, koje BiH treba ispuniti kako bi počela pregovore o punopravnom članstvu.


Auto osiguranje - Srbija uvezla 80.000 polovnjaka\nSrbija uvezla 80.000 polovnjaka\nU 2016. u Srbiju je uvezeno oko 80.000, a većina je proizvedena od 2000. do 2006. godine, a kod nas se na placevima prodaju za 2.000–3.000 evra. Uvozi se sve što na Zapadu ne može da prođe tehnički pregled.\nStručnjaci kažu da su to najčešće vozila čiji merači pokazuju više od 200.000 pređenih kilometara, i da su problematičnog porekla i tehničkog stanja, prenosi RTS.\nPolovna vozila i dalje moraju da imaju motor „Euro 3“ i ta norma se dok traju pregovori sa Evropskom unijom neće menjati, a kasnije će vozila iz Unije moći da se uvezu bez obzira na starost i normu.\nDržava preko Agencije i ovlašćenih revizora za uvoz 80.000 polovnih vozila u budžet godišnje inkasira oko osam miliona evra.\nUvozi se sve što na Zapadu ne može da prođe tehnički pregled, vozila sa emisijom izduvnih gasova većom od dozvoljene, ali kod nas prolaze tehnički.Ta vozila nisu ni sigurna. Često se samo radi prodaje prepravljaju i to još na placevima u inostranstvu, upozoravaju stručnjaci.\n„Najveće probleme prave vlasnici automobila koji skidaju katalizatore, oni su najveći zagađivači“, rekao je Boris Antić sa Saobraćajnog fakulteta. „Ima slučajeva da automobili dolaze bez ABS, da im se isključuju ili vade er-begovi“, rekao je Milan Božović iz Komiteta za bezbednost saobraćaja.\nBolji dani, kažu stručnjaci, idu sa pojačanim tehničkim pregledom koji je propisan novim zakonom o saobraćaju.\nTamo će se izduvni gasovi meriti pred kamerom, ali je loša vest što će preko 50 odsto vozila morati da ide na generalni remont izduvnog sistema, koji u pojedinim slučajevima košta od 1.000 do 1.500 evra, što je više od sadašnje tržišne cene.


Ostale vesti, 08.06.2018, 09:30 AM\nYouTube bi mogao biti delimično odgovoran za kršenje autorskih prava zbog video snimaka koje su postavili njegovi korisnici, odlučio je austrijski sud.\nU odluci koja može imati dalekosežne posledice, trgovinski sud u Beču je rekao da YouTube igra aktivnu ulogu u širenju takvog sadržaja i da zbog toga ne može imati status "neutralnog posrednika".\nTeleviziju Puls 4 zastupa advokatska kancelarija Ploil-Boesch koja je 2014. godine pokrenula tužbu protiv YouTubea zbog neovlašćenog objavljivanja sadržaja ove televizije na YouTubeu. Puls 4 i njegovi advokati kažu da imaju dokaze o saučesništvu YouTubea u širenju sadržaja zaštićenog autorskim pravima, do kojih su došli pošto su sate i sate proveli analizirajući kako funkcioniše sajt.\nSud je utvrdio da YouTubeovi linkovi, mehanizmi za sortiranje i filtriranje, generisanje lista pojedinih kategorija, analiza navika pretraživanja korisnika i prilagođene sugestije sadržaja korisnicima YouTubea, govore u prilog tome da YouTube ne može da tvrdi da je neutralni posrednik.\n"YouTube u budućnosti mora, preko naprednih kontrola, osigurati da se ne postavlja bilo kakav sadržaj koji krši autorsko pravo."\nUkoliko se sudska odluka prihvati u žalbenom postupku, to bi mogao biti važan znak u definisanju odgovornosti sajtova kao što je YouTube u oblasti zaštite autorskih prava.\n"Medijske kompanije koje sebe nazivaju društvenim mrežama moraće da priznaju da i one moraju preuzeti odgovornost za sadržaj sa kojim zarađuju milione", kaže direktor kanala Puls 4 Markus Brajeneker.\nAustrijski mediji citiraju YouTube koji tvrdi da zaštitu autorskih prava shvata "vrlo ozbiljno" i da će pažljivo proučiti presudu, ali da ne isključuje mogućnost žalbe.\nPresuda dolazi u trenutku kada Evropska unija raspravlja o mogućim reformama zakona o autorskim pravima kako bi se osiguralo da izdavači vesti i umetnici budu bolje nagrađeni za svoj rad kada se on pojavljuje na online platformama.\nMeđu merama koje se razmatraju u Briselu je prisiljavanje sajtova za deljenje video snimaka poput YouTubea ili Dailymotiona da uvedu tehnologiju za identifikaciju i brisanje pesama i audio-vizuelnih dela koje su označili vlasnici autorskih prava.


MIM Coop Banja Luka | Veleprodaja veterinarskih lijekova i vakcina kao i mineralno-vitaminskih dodataka za ishranu domaćih životinja za tržište Bosne i Hercegovine\nMIM Coop d.o.o. Banja Luka\nJovana Dučića 44a, 78000 Banja Luka\n051 328 333\nMIM COOP doo je privatna kompanija, osnovana 1992. godine. Od početka naš glavni posao je veleprodaja veterinarskih lijekova i vakcina kao i mineralno-vitaminskih dodataka za ishranu domaćih životinja za tržište Bosne i Hercegovine.\nZastupnici smo nekih od najpoznatih proizvođača veterinarskih lijekova i vakcina za tržište Bosne i Hercegovine. Naš stručni tim, sastavljen od doktora veterinarske medicine, stoji Vam na raspolaganju.\nZahvaljujući sopstvenoj distributivnoj mreži, u mogućnosti smo da isporučujemo naručene proizvode u roku od 24 sata u sve dijelove Bosne i Hercegovine, poštujući najviše standarde distribucije veterinarskih proizvoda.\nOstale usluge naše kompanije MIM COOP:\nIstraživanje tržišta proizvoda za životinje Bosne i Hercegovine\nRegistracija veterinarskih lijekova i vakcina\nStručna podrška doktora veterinarske medicine


Konjički sport: Program takmičenja sa šest trka - Ozonpress :: internet portal\nTag: konjički, program, sport, Žabalj\nKonjički klub „Žabalj“ iz Žablja ove godine ostvara sezonu takmičenja 7. jula.\nOrganizator takmičenja je uspeo da obezbedi program sa šest kasačkih trka u kojima je učešće najavilo 53. grla iz 14. konjičkih klubova.\nTrka dana je „brza“ partija pod nazivom „Opština Žabalj“ gde je učešće najavilo devet grla (četiri grla domaćeg odgoja i pet grla odgojenih u inostranstvu). U trku sa pobedom u poslednjem startu ulaze grla Bonaparta i Serial Killer NP koji su trijumfovali u Čantaviru 16. juna. Pobedu u pretposlednjem startu ima grlo Jimmy-Oaks zabeleženu u Somboru 9. juna.\nOrganizator se setio i svojih bivših članova, Vase Tatarskog i Žarka Uroševa, a po prvi put nadmetaće se i u čast Branka Savčića.


Više od 60 NESTALIH posle EKSPLOZIJE u Bejrutu: Broj poginulih RASTE! | Happy BSC portal\nPONOS SRBIJE: Prvo zlato na informatičkoj olimpijadi doneo je učenik Jovine g...\nISPLIVALI NOVI DETALJI LJILJANINOG UBISTVA: Pogledajte koje tragove su pokuša...\nViše od 60 ljudi i dalje se vodi kao nestali nakon razorne eksplozije koja se u utorak dogodila u luci u centru Bejruta, saopštio je danas zvaničnik zdravstvenih službi.\nPrema njegovim rečima, broj poginulih porastao je na 154, od kojih 25 osoba još nije identifikovano.\nU eksploziji je, prema najnovijim podacima, povređeno više od 5.000 ljudi, više od 300.000 ljudi ostalo je bez domova, a spasioci iz Libana, Francuske, Nemačke, Rusije i drugih zemalja nastavljaju potragu za preživelima.\nStrahovitu eksploziju u bejrutskoj luci izazvalo je više od 2.700 tona amonijum-nitrata koji je šest godina čuvan u skladištu, nakon što ga je konfiskovala carinska služba.


Uzurpacija nevladinog sektora - Javni servis\nUzurpacija nevladinog sektora\nNajveća šteta koju vlast pravi jeste obesmišljavanje svake institucije i svega što čini demokratsko društvo isključivo zarad opstanka na vlasti. Vladine i nevladine organizacije u ovakvom sistemu služe da se dodatno poljulja vera u građansko udruživanje koje, na sreću, većinom zastupa korisne društvene ideje, ali zahteva dodatni aktivizam i projekte.\nLazar Marićević. Foto: N1\nPiše: Lazar Marićević. Izvor: Novi magazin\nPoslednje istraživanje Insajdera pokazalo je da vlast nastavlja da izvlači sredstva iz budžeta odobravanjem sredstava upitnim nevladinim organizacijama. Naime, Ministarstvo za brigu o porodici i demografiju odobrilo je 630.000 evra za projekte nepoznatim udruženjima koja su osnovana „neposredno pre raspisivanja konkursa, i to preregistracijom postojećih udruženja koja godinama pre toga nisu ni bila aktivna“. Preregistracijom su u svoje ciljeve uključili socijalnu sigurnost žena i prevenciju nasilja, a do tada su se bavili drugim pitanjima, koja nisu bila predmet ovog konkursa.\nNijedna od organizacija nema ni svoju internet prezentaciju niti informacije o istoriji bavljenja temom koja je u fokusu konkursa. Najzanimljivije, ali i poražavajuće je što su čak četiri organizacije koje su dobile sredstva registrovane na istoj adresi, u zgradi u kojoj se nalazi i Privredna komora Srbije, a druga udruženja koja se bave ovim pitanjima godinama unazad na konkursu su obezbedila četiri puta manje novca, navodi Insajder.\nOvo je samo poslednji u nizu sličnih marifetluka predstavnika vlasti. Setimo se neregularnosti konkursa Ministarstva za rad, zapošljavanje, boračka i socijalna pitanja iz 2014. kada je, nakon što je javnost izvršila pritisak, resorni ministar Aleksandar Vulin najavio da će dva miliona evra namenjenih nevladinim organizacijama biti uplaćena fondu za lečenje dece, što je inače kršenje Zakona o budžetskom sistemu. Bez ikakvih posledica po nekoga u ovom slučaju, ista praksa se nastavlja.\nZNAČAJ CIVILNOG SEKTORA: Kod nas se nevladine organizacije percipiraju dvojako iako imaju važnu ulogu u demokratskim društvima i omogućavaju ljudima da promovišu i zastupaju svoje politike za dobrobit građana. Na primer, u većini gradova i opština u Srbiji postoje, danas u manjem broju, nevladine organizacije koje se bave lokalnim temama na koje građani pozitivno reaguju – od zaštite životne sredine, neformalnog obrazovanja, povezivanja preduzetnika ili poljoprivrednika do organizacije zabavnih i kulturno-umetničkih dešavanja.\nZa to vreme organizacije koje se uglavnom bave zaštitom ljudskih prava na republičkom nivou su dezavuisane, proglašavane za neprijateljske, da rade protiv aktuelne vlasti iako je kritika potkrepljena činjenicama. Štaviše, zlonamerni političari postavljaju pitanje legitimiteta NVO kao da su to političke partije. A u pitanju su ideje i korisni programi za društvo, bez osnovnog cilja preuzimanja vlasti.\nBUDŽETSKA LINIJA 481: Nevladine organizacije se bave, nažalost bezuspešno, temom budžetskog finansiranja svog rada, postavljajući, argumentovano pitanje neophodnosti razdvajanja budžetske stavke 481 jer se tu zbirno nalaze sportska udruženja, verske zajednice, političke partije i ostale „nevladine organizacije“, odakle se ne može videti koliko je novca kome namenjeno. Debata bi se mogla voditi nakon izvršenja budžeta, ali to se dosad nikada nije desilo. Suština je da ovakvim zamagljivanjem u okviru budžeta ne znamo tačne sume, što posledično vodi u manipulacije državnim sredstvima, i to u korist vlasti.\nVLADINE NEVLADINE ORGANIZACIJE: Da bi se izborili sa opravdanom kritikom i finansijski devastirali NVO sektor, vlast SNS-a je izabrala neregularne načine kako da budžetska sredstva prebaci „svojim organizacijama“ koje bi uglavnom propagirale, recimo, zakonske predloge vlasti i napadale kritičare tih predloga. To nije izum SNS-a već praksa svih kvazidemokratskih i autoritarnih sistema, kada se stvaraju sopstvene nevladine organizacije koje, kao i one prave, deluju u oblastima ljudskih prava, pravosuđa, preduzetništva, ekologije i u svemu ostalom sa samo jednim ciljem, da se podrže vlast i njeni postupci.\nTakve organizacije se nazivaju vladine nevladine organizacije i imaju skraćenicu GONGO (governmental nongovernmental organizations), čije se postojanje i „maligni“ uticaj na društvo naglašava u izveštajima Evropske komisije u vezi sa poglavljima 23 i 24, odnosno u okviru sadašnjeg prvog klastera u procesu pristupanja Evropskoj uniji kao jedna od prepreka za demokratizaciju našeg društva.\nSIMULACIJA: U poslednje vreme usvojena su dva relevantna dokumenta kojima se pokušava urediti pitanje funkcionisanja nevladinog sektora i njegovog finansiranja, prvo putem Urеdbe о sredstvima za pоdsticаnjе prоgrаmа ili nеdоstајućеg dеlа srеdstаvа zа finаnsirаnjе prоgrаmа оd јаvnоg intеrеsа kоје rеаlizuјu udruženja i Strategija za stvaranje podsticajnog okruženja za razvoj civilnog društva u Republici Srbiji za period od 2022. do 2023.\nUredba propisuje postupak dodele sredstava, raspisivanje konkursa, uslove, kako da bude transparentan, i gradovi i opštine u Srbiji barem formalno ispunjavaju zakonsku normu. Ono gde proces gubi na svom značaju jeste praćenje i procena učinka aktivnosti za koje su dodeljena sredstva, odnosno, da li je u zadovoljavajućoj meri ispunjen cilj konkursa.\nNavedene dileme i nejasnoće lepo su konstatovane u strategiji, sa pozitivnim usmerenjem ka njihovom rešavanju. Ali goruća pitanja i dalje opstajavaju, kao i većina stvari koje obično ostaju mrtvo slovo na papiru, bez praktične primene.\nNEODUSTAJANJE OD AKTIVIZMA: S jedne strane, nema dileme da predstavnici vlasti zloupotrebljavaju budžetska sredstva za finansiranje ljudi, organizacija i politika koje idu njima u korist.\nSa druge pak strane, iako dolazi do zloupotrebe prostora, ovim se dokazuje da nevladine organizacije imaju nesumnjiv uticaj na javno mnjenje i mogu ga oblikovati u korist neke politike, što je dobro za društvo i znači da od aktivizma nikako ne treba odustajati.\nPored medija bliskih vlastima, koji isto dobijaju novac na sumnjivim konkursima, vladinih nevladinih organizacija, plaćenih botova na društvenim mrežama i, naravno, partijske vojske zaposlene u državnom sektoru, ceo sistem vlasti SNS-a zasniva se na propagandi, čime se formira lažno javno mnjenje koje se dodatno potkrepljuje lažnim istraživanjima javnog mnjenja i plaćenim analitičarima, što je još jedna odlika autoritarnih i totalitarnih sistema.\nČim se malo otvore mediji i kada se građanima omogući da čuju i drugačije mišljenje, odmah se vidi pad podrške vladajućoj stranci, što smo videli na poslednjim izborima.\nNajveća šteta koju SNS pravi našem društvu jeste obesmišljavanje svake institucije i svega što čini demokratsko društvo isključivo zarad opstanka na vlasti. Vladine nevladine organizacije u ovakvom sistemu služe da se dodatno poljulja vera u građansko udruživanje koje, na sreću, većinom zastupa korisne društvene ideje i projekte, ali zahteva dodatni aktivizam i projekte koje učvršćuju tu pozitivnu sliku u javnosti.\nAutor je doktor političkih nauka i psiholog, predsednik Pokreta 2035


Francuska ministarka: Odbacivanje Gular predstavlja institucionalnu krizu za Evropu\nBeta 11. oktobra 2019. 10:40\nOdbijanje Evropskog parlamenta da odobri kandidaturu Francuskinje Silvi Gular na mestu evropske komesarke predstavlja „veliku institucionalnu krizu za Evropu“, ocenila je danas francuska ministarka za evropska pitanja Ameli de Monšalen.\n„To je pre svega velika institucionalna kriza za Evropu jer bez francuskog komesara komisija ne može da počne da radi“, rekla je De Monšalen za Frans enter (France inter).\nOna je rekla da to treba rešiti mirno bez ljutnje ali da je potrebno da predsednica nove Evropske komisije Ursula fon der Lajen kaže šta očekuje od Francuske.\nMakron je juče izrazio nerazumevanje za odbijanje kandidature Gular iz etičkih razloga i tražio „objašnjenje“ od Ursule fon der Lajen.\nFrancuska ministarka za evropska pitanja ukazala je da je Gular prošla tri odbora Evropskog parlamenta, da je saslušavana šest sati, uključujući i u odboru za pravna pitanja koji razmatra moguće sukobe interesa kandidata na položaje u EK gde nije nadjeno da postoji sukob interesa.\n„Imam veliko poštovanje za parlament, ali parlament nije sud gde se sudi o pitanjima o kojima nije sudjeno u sudovima“, rekla je ona.


septembar 2021 - UKUKS\n24. septembra 2021.Galerija, Podcast\nU trideset petoj epizodi IBD podcasta gost je dr Ivan Milovanović, dečiji gastroenterolog iz UDK Tiršova. Razgovarali smo o prvim simptomima, genetici, ishrani i kvalitetu života kod mladih IBD pacijenata. Razgovor vodila Milica Milošević sa platforme za zakazivanje pregleda u privatnoj lekarskoj praksi www.stetoskop.info Uz veliku zahvalnost dr Ivanu Milovanoviću na gostovanju, pozivamo vas da pogledate novu epizodu IBD podcasta sledećem linku:\n16. septembra 2021.Aktivnosti, Priče pacijenata\nISIDORA RADOJEVIĆ: UZ PRAVE LEKARE, PRIJATELJE I PORODICU, GRANICE SE POMERAJU Isidora je mlada, emotivna i zahvalna osoba. Intervju, koji je vođen uz mnogo suza, priča je o dijagnostici, koja je trajala dve godine i ponovnom uspostavljanju starih aktivnosti i vraćanju sebi. Iako mlada, ova devojka ima snažnu poruku i volju da se izbori sa\n10. septembra 2021.Galerija, Podcast\nU trideset četvrtoj epizodi IBD podcasta gost je dr Đorđe Kralj, specijalizant interne medicine, mladi gastroenterolog sa KBC Zvezdara. Sa dr Kraljem smo razgovarali o uticaju Korona virusa na IBD pacijente, terapiji, postkovid sindromu i dijagnostici za vreme pandemije. Razgovor vodila Milica Milošević sa platforme za zakazivanje pregleda u privatnoj lekarskoj praksi www.stetoskop.info Uz veliku zahvalnost dr Đorđu\nIGOR RANKOVIĆ IZ BEOGRADA: MLAD ČOVEK SA ZDRAVIM STILOM ŽIVOTA I NJEGOVA KRONOVA BOLEST Igora zatičemo na Adi Ciganliji, gde je 14 stepeni, a temperatura ga nije omela da uđe u vodu. Ronjenje na dah je, kako on kaže, jedan ceo novi svet koji je otkrio i nikad mu nije teško da se obuče u